ועדת הכספים, כנסת 15, פרוטוקול מספר 209, 2000-12-19 10:00

אלי גולדשמידט: אני מתכבד לפתוח את הישיבה בנושא הראשון בעניין הצו לעידוד מחקר ופיתוח.

ראובן חורש: הצו מתייחס לתיקון אחד טכני שהוא החלפה של מספר סעיף מ- 5 ל- 3 ללא שינוי ממה שמופיע בדברי ההסבר.

ראובן חורש: שני הנושאים התוכניים שההצעה אומרת זה להחזיר לתוספת בחוק את התמיכה המועדפת למחקר ופיתוח באזורי פיתוח א' ל- 60% לעומת 50% באזורים האחרים, זה התיקון האחד.

ראובן חורש: התיקון השני הוא הגדרת התמיכה במחקר ופיתוח תעשייתי באזור קו העימות ל- 70% במקום 50% כמקובל בכל הארץ, ובתוספת של עוד 5% כלומר תמיכה כוללת של 75% אם פירות המחקר והפיתוח התעשייתי ייושמו באזור.

ראובן חורש: כלומר, אם הייצור שנובע מהפיתוח התעשייתי הזה יהיה באזור המענק יהיה 75%.

עופר חוגי: כמה מפעלים הולכים לקום שם?

ראובן חורש: אנחנו מקווים שיקומו המון, אנחנו לא יודעים.

עופר חוגי: מבחינת נתונים, כמה הגישו בקשות לקו העימות?

עופר חוגי: כי אני רואה מדיניות אחרת שרוצים להקים במגדל העמק.

ראובן חורש: נבחין בין הדברים.

ראובן חורש: מה שנוגע למגדל העמק, שאושר בוועדת הכספים לטאואר, לא יכל לקום בשום מקום אחר משום שזה המשכו של מפעל שכבר היה במגדל העמק, אני חושב שהדבר הוסבר לוועדה בצורה מאד מקצועית, זה לעניין טאואר.

ראובן חורש: לעניין קו העימות אנחנו נותנים תמריץ מיוחד שהוא חבילה שלמה, כאשר התמריץ העיקרי הוא שמענק ההשקעות הוא 30% במקום 24% באזור פיתוח א' והטבות נוספות מלבד ההטבות.

ראובן חורש: הרעיון בהטבה הזו שהמפעלים שיוקמו שם לא יהיו מפעלים שרק נהנים מהמענק המוגבר בגין הברזלים והבטונים, אלא גם יעצימו את ההון האנושי.

ראובן חורש: התמריץ, 70% או 75% לצורך הפיתוח התעשייתי אנו מקווים שאכן יביא לשם את אותם חוקרים ושהמחקר ייעשה במקום במקום שיעשו במרכז הארץ וייסעו לשם.

עופר חוגי: יש כבר משא ומתן עם מפעלים?

ראובן חורש: זה לא משא ומתן, מפעלים צריכים להגיש את בקשותיהם, אני חושב שיש כאן עדכון מפגישה במעלות, יש התעניינות, אין לנו כרגע עוד שום דבר קונקרטי כי הדברים לא היו סגורים וברורים, הצעד הזה לא ניכנס לתוקף לפני אישור לכן אנחנו לא יכולים להציע לפני האישור ולא הצענו לפני האישור.

ראובן חורש: בעניין המענק המוגדל ל- 30% היו בירורים לגבי מהו תאריך תחולת ההטבה, הדברים נקבעו היום ונתחיל לטפל בעניין.

ראובן חורש: אני רוצה גם לציין שבנוסף להטבות האלה, אנחנו נותנים הטבה מיוחדת לשני מפעלים הקרויים מפעלי עוגן שהם מפעלים עתירי טכנולוגיה לפי הגדרתם בחוק עידוד השקעות הון שיועברו ממרכז הארץ לשם, לא שיוקמו, אלא שיועברו.

סמדר אלחנני: התחולה מה- 17 במאי?

ראובן חורש: של ההטבה או של החוק?

ראובן חורש: את מדברת על ההטבה הזו או על הצעה של ה- 30%?

סמדר אלחנני: של ההצעה.

ראובן חורש: בצד הזה אין בעיה תחולה.

סמדר אלחנני: למה זה ב- 17 במאי.

סמדר אלחנני: אז במענה לשאלה של חברי הכנסת זה סימן שיש מישהו שכבר פנה?

ראובן חורש: ניתן להגיש בקשה למחקר ופיתוח 3 חודשים אחורנית.

ראובן חורש: מי שהיום מגיש את הבקשה יכול לכלול בבקשה כיסוי הוצאותיו שלושה חודשים אחורה.

סמדר אלחנני: זאת אומרת 3 חודשים אחרוה מה- 19 בדצמבר, שזה 19 בספטמבר.

ראובן חורש: התחולה הייתה ביום שהוצעה וחתמו עליה השרים.

אנה שניידר: ב- 3 בדצמבר.

סמדר אלחנני: זה נחתם על ידי השרים ב- 3 בדצמבר זו שאלה לעניין התחולה, שתלך 3 חודשים אחורה מה- 3 בדצמבר.

אלי גולדשמידט: נשאלה שאלה אחרת, למה מערכת בירוקרטית צריכה לחכות 6 חודשים עד שזה מגיע הנה.

ראובן חורש: נא לפנות לשרים.

סמדר אלחנני: הוציאו רשומות בלי שזה קיבל את אישור הוועדה.

רפי לב ארי: לגבי התחולה, משהו לא ברור לי, בפניה שמונחת עם החתימה של השרים מה- 17 במאי, בעוד ההחלטה שלכם היא מה- 1 בינואר.

ראובן חורש: החלטת הממשלה לגבי קו עימות?

רפי לב ארי: לא, זה ברור שזה ב- 17 במאי.

רפי לב ארי: יש בצו עצמו, בחתימה של ראש הממשלה ושר האוצר, את התחולה מה- 17 במאי?

אלי גולדשמידט: אני לא מבין למה השרים חתמו ב- 3 בדצמבר, בזמן שהעניין בכלל נחתם ב- 17 במאי?

ראובן חורש: היות ואני מנכ"ל ולא שר, אני לא יכול לענות על השאלה, כידוע לכם, אין שר תעשיה ומסחר.

אלי גולדשמידט: בתקופה שזה נחתם עוד היה שר.

יינון אלרועי: היו חתימות שנחתמו על ידי השר הקודם וכשהם הגיעו לחתימה נוספת של שר האוצר, הלשכה המשפטית של משרד האוצר טענה שצריך לחתום מחדש.

ראובן חורש: יש עוד רק הבהרה טכנית, זה היה קודם סעיף 5 והפך להיות סעיף 3.

ראובן חורש: אין שום שינוי בתוכן.

אנה שניידר: אתם כותבים בפסקה 5 "תכנית המבוצעת ביישובי קו העימות בצפון, בתנאי שמרבית החוקרים גרים בישובים אלה".

אנה שניידר: מה זה גרים?

אנה שניידר: גרים באופן קבוע?

אנה שניידר: האם לא צריך לכתוב הוכח להנחת דעתו של מי שאחראי על זה שהם גרים שם.

ראובן חורש: אנחנו מכירים את סיפור נהריה.

ראובן חורש: בעניין הזה אנחנו נזקקים תמיד לנתוני הביטוח הלאומי.

סמדר אלחנני: אם תבקש את הסיפור שלך בביטוח לאומי, אתה לא תמצא.

סמדר אלחנני: אתה שכיר, לא ימצאו אותך ולא את הכתובת שלך.

ראובן חורש: אין לנו תשובה לעניין הזה.

אלי גולדשמידט: ההגדרות של יישובי קו עימות הן בדוקות עד הסוף, שלא יהיה יישוב מחוץ לעניין.

רפי לב ארי: יש צירוף של מספר יישובים מהחלטה של ה- 6 באוגוסט.

אלי גולדשמידט: השאלה אם הם הוספו כאן.

רפי לב ארי: הוספו.

אלי גולדשמידט: אתה סומך ידך שכל היישובים שנמצאים במסגרת קו עימות נמצאים.

אלי גולדשמידט: אני מבקש, בהנחה שנאשר את זה, נאשר את זה בכפוף לבדיקה נוספת שתקיים, ואם יש צורך להכליל יישובים נוספים שלא נכללו, שייכללו בפנים.

אלי גולדשמידט: אני לא רוצה , בגלל רשלנות, לקבל מחר 700 פקסים מאיזה יישוב שלתקן את זה אחרי זה זה סיפור.

רפי לב ארי: יש חמישה יישובים שהוספו, בן עמי, עברון, גונן להבות הבשן ופקיעין.

רפי לב ארי: זה בסדר.

רפי לב ארי: יש בעיה עם יחיעם שלא מוזכרת כאן.

רפי לב ארי: ויש עוד שלושה יישובים שלגביהן צוות בין משרדי צריך להחליט איזה הטבות של יישובי קו עימות יחילו את זה, זה כפר ורדים יסוד המעלה ושבי ציון.

אלי גולדשמידט: הם גם בקו עימות.

ראובן חורש: הם בקו עימות אבל הם נהנים מהטבות מסוימות.

אלי גולדשמידט: אני צריך לבדוק את העניין הזה ולקבל עליו הסבר.

רפי לב ארי: אני להשלים את המשפט לגבי אותם שלושה יישובים.

אלי גולדשמידט: אני מוכרח לומר שאתם באים לא כל כך מסודרים.

אלי גולדשמידט: זה לא בסדר שאתה רואה את זה פעם ראשונה בוועדת כספים.

אלי גולדשמידט: אני לא צריך להיות במצב שאני חש חוסר ביטחון אם נכללו כל היישובים או לא, למה אני צריך לחוש את חוסר הביטחון הזה?

רפי לב ארי: חבל שזה לא נשלח אלינו, אני לא קיבלתי את החומר הזה.

אלי גולדשמידט: אז אני אחזיר אתכם ואני לא אצביע על זה.

סמדר אלחנני: אני רוצה לחדד את ההערה שלך.

סמדר אלחנני: יש כל מיני שמות של יישובים שמקנות כל מיני זכויות.

סמדר אלחנני: יש את ההנחות מס ליישובים.

סמדר אלחנני: יש לכם את ההגדרה של קו עימות שזה רק בצפון, שהוא רשימה של יישובים.

סמדר אלחנני: עכשיו יש לי רשימה של יישובים של קו עימות לצורך הצו הזה, שהיא שונה מרשימת קו העימות לצורך הנחות במס הכנסה ויכול להיות שלצרכים אחרים.

סמדר אלחנני: האם חזקה על מי שנפל ברשימה הזו, שהוא גם ברשימה ההיא...

סמדר אלחנני: אתם חדשים פה.

אלי גולדשמידט: אני לא אעשה את זה בשתי דקות.

אלי גולדשמידט: אני רוצה שזה יעבור לידיעת ראשי המועצות האזוריות.

אמנון דה-הרטוך: יש לי הערה אחת, מספר יישובים, קבלו לפי הפרשנות היועצת המשפטי לממשלה מעמד ביניים של אנשי קו עימות עד סוף 2001, ולאחר מכן זכותם להמשיך צריכה להיבדק כל שנה.

אמנון דה-הרטוך: במילים אחרות, אם הבנתי נכון, אם ההטבות הם עד סוף 2002, לא ייתכן להחליט על היישובים האלה עד 2002, מפני שהם נמצאים במעמד ביניים.

אלי גולדשמידט: לא נקיים דיון ל זה עכשיו.

עופר חוגי: אני לא מוכן שנהריה תיכנס לרשימה.

עופר חוגי: אם רוצים להכניס את נהריה, שיכניסו את עכו.

אלי גולדשמידט: אלה רק יישובי קו עימות.

אלי גולדשמידט: עכו היא לא יישוב קו עימות.

אלי גולדשמידט: עכו לא נמצאת בטווח קטיושות לשם הטבות במס.

עופר חוגי: הבעיה היא כזו, מחר, כל המפעלים שנמצאים בעכו, יעברו לנהריה.

עופר חוגי: נחליש את עכו.

אלי גולדשמידט: חיזקנו את עכו במובן הזה שעשינו מעשה מהפכני והשווינו את הטבת המס של עכו להטבת המס של נהריה, אבל אנחנו לא יכולים להפוך את עכו ליישוב קו עימות.

עופר חוגי: נהריה היא לא קו עימות.

עופר חוגי: פעם אחת נפלה שם קטיושה אז אתה קורא להם קו עימות.

עופר חוגי: בהחלטה הזו אנחנו הולכים להרוס את עכו.

אנה שניידר: יש לי הערה משפטית.

אנה שניידר: אתם כותבים בסעיף התחילה שהוראות פסקה 5 יעמדו בתוקפן עד ליום 31 בדצמבר 2002.

אנה שניידר: אז מדוע אתם כותבים בתוך פסקה 5 לגבי נהריה, שזה יהיה עד ליום 31 בדצמבר 2002?

אנה שניידר: מה ההבדל בעניין זה בין נהריה לבין קריית שמונה.

אלי גולדשמידט: לדעתי אין לזה סוף , בקשה צריכה לעבור בדיקה נוספת אצלכם, אני מבקש מסמדר, תרכזי את העבודה, אני מבקש לבוא בדברים גם עם כל המועצות האזוריות שמנויות פה, לפעמים אני מוצא שהמועצות האזוריות יודעות יותר טוב מאשר משרדי הממשלה.

אלי גולדשמידט: אני מבקש לבדוק את העניין הזה לאורך ולרוחב, אני לא רוצה לאשר משהו ולהיחשף אחרי זה עם פניות על מישהו שהיה צריך להיות בפנים ולא היה ואחרי זה לך ותתקן את הדברים.

אלי גולדשמידט: נקיים דיון על זה עוד שבוע, עוד עשרה ימים.

ראובן חורש: כדי להבהיר דבר, מדובר ברשימת היישובים ובהגדרתם ובתחולה.

אלי גולדשמידט: אין לי בעיה לאשר את מהות ההצעה, אבל זה לא משנה כי אם זה בא הנה שוב, נצביע ביחד.

סמדר אלחנני: תחילה או תכולה.

ראובן חורש: תחילה.

אלי גולדשמידט: לא נקיים דיון בתוכן של ההצעה, תוכן ההצעה מקובל עלינו, אנחנו נדון רק בסוגיה של הישובים.

ראובן חורש: האם אני יכול לראות את עצמי פטור מלהופיע בפעם הבאה.

אלי גולדשמידט: כן.

סמדר אלחנני: אני מציעה לך להגיע.

סמדר אלחנני: מימון ועדת הבחירות המרכזית לקראת הבחירות המיוחדות

אלי גולדשמידט: על פי סעיף 134 לחוק הבחירות לכנסת, בחירות לראש הממשלה, אנחנו לא פועלים בפרוצדורה של שר שפונה אלא שהסמכות כל כולה מצויה בידינו, בידי ועדת הכספים ואנחנו צריכים לשקול את בקשת ועדת הבחירות המרכזית , והשיקול הוא שלנו בלבד.

אלי גולדשמידט: עם זאת אם לנציג האוצר יש מה להגיד נשמע את דברו, תמי, מה אתם רוצים שנאשר לכם?

תמי אדרי: אנחנו רוצים לבקש לאשר את כל התקציב שהגשנו לכם פה לפי הכללים.

תמי אדרי: התקציב עבר דיון רציני בוועדת הכספים של ועדת הבחירות, סעיף סעיף עם הסברים בפרטי פרטים, עבר בנשיאות ועבר במליאה.

תמי אדרי: התקציב בעיקרון בנוי כך שיש בחירות רגילות גם בכנסת, אבל זה לא משמעותי, רק אתמול ב- 02:00 בלילה נודע לי שזה לא התקבל.

אלי גולדשמידט: את לא קוראת עיתונים?

אלי גולדשמידט: לא שמעת את דברי ש"ס?

תמי אדרי: התקציב הוא שנתי, יש בו את הפעולות הרגילות בלי קשר, והוא בנוי על 4 חודשים.

תמי אדרי: לבחירות רגילות, לא חודשיים אלא שלושה, גם היום אנחנו מבקשים שלושה, אם יש סיבוב שני זה מוסיף, על ארבעה חודשים.

תמי אדרי: כמובן שאם לא יהיה, אז כמו שלא היה סיבוב שני, לא השתמשנו בכסף, אותו דבר פה, כל מה שלא נוציא, אנחנו לא משתמשים בו.

מאיר פרוש: את מקווה לדחות את הבחירות?

תמי אדרי: אנחנו מבקשים, כמו שביקשנו בשנת 92 ובשנת 96 ובדצמבר 99.

אלי גולדשמידט: ה- 120 מיליון שקל שנשארו עבדנו אתם יפה מאד לכל מיני צרכים מאד חשובים.

תמי אדרי: כך שאנחנו מוכרים כלא מבזבזים.

תמי אדרי: התקציב בנוי על צרכים אמיתיים בתחזית, אנחנו לא תמיד יודעים.

אלי גולדשמידט: מה ההפרש בין התקציב הזה לתקציב בחירות רגילות שהיה בפעם הקודמת?

תמי אדרי: יש הבדל בתת התקציב בסיבוב ראשון בין 191,380,000 ל- 198,197,000 אבל זה קצת מטעה כי יש הבדל של כמה סעיפים.

אלי גולדשמידט: כמעט אותו תקציב.

אלי גולדשמידט: אני שמח שאת אומרת את זה כי באים אלינו בטענות על תקציב מימון המפלגות, שאנחנו נותנים למועמדים ומסתבר שבסך הכל מדובר על בחירות אישיות אז למה צריך כל כך הרבה כסף?

אלי גולדשמידט: אז הנה ועדת הבחירות המרכזית בבחירות האלה צריכה בערך אותו תקציב כמו שהייתה צריכה בבחירות רגילות.

תמי אדרי: אני רוצה להגיד למה זה קצת מטעה, כי בבחירות הקודמות היה לנו בשביל המחסן המפורסם בחולון, והיום יש לנו רק 25.

תמי אדרי: לכן, אני אומרת את זה שלא תהיה הטעיה.

תמי אדרי: למה גדל התקציב?

תמי אדרי: מספר מקומות הקלפי גדל, מספר הבוחרים גדל, צה"ל ביקש להקציב לו פי 3 ממה שהיה התקציב הקודם בגלל המצב כי זה יכולים להיות הרבה חיילים מגויסים.

אלי גולדשמידט: מצד שני, אז היו קלפיות בלבנון והיום לא.

תמי אדרי: זה לא משנה.

תמי אדרי: הם ביקשו את זה, אני לקחתי את זה, אני לא יכולה להתווכח אתם.

תמי אדרי: אם לא ישתמשו, לא יקבלו, אותו דבר בכל נושא של הפעולות הממוחשבות.

תמי אדרי: הסעיפים האלה גדלו, כי למשל מרכז מידע, נשווה למהירות הגדולה שצריך לעשות מרכז מידע שבועיים ולא שבוע אחד כמו שעשינו בפעם הקודמת.

תמי אדרי: כל העלויות הרבה יותר יקרות במהירות הגדולה הזו.

תמי אדרי: שכירת המחשבים והציוד והעבודה.

תמי אדרי: שכירות משרדים.

תמי אדרי: התחלנו לבנות את התקציב ברגע שידענו על חוק התפזרות הכנסת, עוד לפני שידענו על ה- 60 יום, וברגע שנהיה 60 יום, בנינו את זה בהתחלה על 18 דולר, ואז הסתבר לנו שמבקשים מאתנו גם 28 דולר.

תמי אדרי: אנחנו משתדלים לשכור מקומות באמצעות ועדת הדיור הממשלתי בחינם דרך הממשלה, אבל במהירות הזו, סיכוי הרבה יותר גבוה שלא נמצא.

נחום לנגנטל: נושא מהירות הזמן של הבחירות, בכמה היא מעלה את התקציב מבחינתכם.

נחום לנגנטל: אם זה 60 יום אני מניח באופן תיאורטי שצריכים 10 מחשבים אם זה ב- 90 יום, אז צריך רק 5 מחשבים כי אפשר לעבוד יותר זמן כדי להכין דברים.

תמי אדרי: יש 18 ועדות אזוריות שלא התארגנו.

תמי אדרי: אם זה בחירות רגילות פונים במהלך השנה למשרד האוצר, בבחירות מעכשיו לעכשיו, במקום 18 דולר, אנחנו הכנסנו 28 דולר, בשליש יותר.

תמי אדרי: אם לא נצטרך, נחזיר, אבל המציאות הראתה כך.

תמי אדרי: אין שום הבדל מבחינת פתיחת מספר הקלפיות כי הם אותו דבר.

מאיר פרוש: באיזה מצב יכול להיות סיבוב שני?

תמי אדרי: אם ראש הממשלה לא יקבל 50% מהקולות.

תמי אדרי: אם יש יותר ממועמד אחד, אני חייבת לקחת את זה בחשבון.

מאיר פרוש: אם תדעי שיש רק שני מועמדים.

תמי אדרי: אז אני לא אשתמש בכסף, הוא יוחזר חזרה.

סמדר אלחנני: יהיה סל בריאות.

אלי גולדשמידט: נעשה החלטה שאם יסתבר שבמועד הקובע נותרו רק שני מועמדים, אז הסעיף שאישרנו לגבי הסיבוב השני, בטל.

תמי אדרי: לפני הכנסת אם זה יום שבתון, הפרשנות של השופט שכבר נקבע שזה שבתון, אנחנו מתייחסים אל זה כיום שבתון כי בלי שבתון בכלל אין לנו קלפיות ולא יהיו בחירות כי הקלפיות הן בבתי הספר.

תמי אדרי: במרץ.

אלי גולדשמידט: לא מרץ החודש, במרץ.

מיכאל איתן: אני רוצה לומר שתי הערות הנובעות לענייני כספים אבל שתיהן נועדו למטרה אחת.

מיכאל איתן: יש לנו חוק יסוד שקובע שבחירות יהיו תוך 60 יום.

מיכאל איתן: אני מבין שלוועדת הבחירות יש קשיים מסוימים והם צריכים להתגבר עלים.

מיכאל איתן: דבר ראשון, אני בעד לאשר להם את התקציב מתוך בדיקה שאם דברים לא ינוצלו, עדיף שנאשר להם ולא נקשה עליהם על מנת שיוכלו ללכת ולארגן את הבחירות בזמן.

מיכאל איתן: נקודה שניה, אני חושב שצריכים לחוקק אותה במהירות, זה לשחרר אותם מחובות מכרזים.

תמי אדרי: כבר עשיתי את זה.

מיכאל איתן: אז זה בסדר.

מיכאל איתן: הנקודה השלישית שאנחנו צריכים לבקש מהם, זה לבנות מסלול, הייתי עובר שוב על תקציב ואומר לעצמי בהנחה שאני צריך את ה- 60 יום האלה לקיים את הבחירות ועכשיו נשאל העניין של הצגת הפנקס.

מיכאל איתן: אם צריך לשלם ישלמו עוד כסף, ישלמו עוד כסף, שיציגו בזמן את הפנקס.

תמי אדרי: הצגת הפנקס שאהוד דיבר עליה זו הצגת פנקס לפי חוק של משרד הפנים.

תמי אדרי: אני מדברת על מרכז המידע שאנחנו עושים לציבור, שאתה מכיר אותו בכל השפות, ובכוונה עשינו אותו שבועיים ולקחתי יותר כסף, לעומת מה שהיה בפעם הקודמת, בגלל שאנשים או לא יקבלו את ההודעה, או כן יקבלו וכו'.

מיכאל איתן: אני מציע לכם לעשות גם באינטרנט.

תמי אדרי: יש התנגדות לאינטרנט.

מיכאל איתן: ההתנגדויות האלה הן לא מבוססות.

מיכאל איתן: עשיתי את זה מטעם הליכוד בבחירות הקודמות, אנשים התחברו מכל העולם והיו לנו עשרות אלפי פניות.

מיכאל איתן: זה עלה הרבה פחות מאשר טלפונים.

מיכאל איתן: אנשים הקלידו ומיד השם שלהם יצא.

תמי אדרי: צריך לדבר עם משרד הפנים, יש להם התנגדות.

תמי אדרי: יש עוד סעיף אחד שהוספנו קצת תקנים אבל בעיקר יש תוספת בגלל שבדרך כלל יש היתר מנציב שירות המדינה לעבוד בחופשה או בחל"ת, הרי זו יחידת מילואים, כמו שאני קוראת לה, ואנשים יודעים שעובדים עוד ארבע שנים וצוברים להם חופשה.

תמי אדרי: עכשיו עברו בסך הכל שנה מהבחירות, אני מניחה שלרוב האנשים אין חופשה, אם אין חופשה הם עובדים אצלנו בחל"ת אבל הם לא יכולים להפסיק את הזכויות של פנסיה.

תמי אדרי: ואז ועדת הבחירות משלמת למשרדים את ה- 195 או 18%, ולכן הוספנו את זה.

אלי גולדשמידט: אני רוצה להבין, אנחנו מדברים על כ- 316 מיליון ₪, כולל סיבוב שני, ללא סיבוב שני כמה?

תמי אדרי: 197 מיליון .

אלי גולדשמידט: 200 מיליון בקירוב לסיבוב ראשון.

תמי אדרי: זה כולל גם דברים למשך השנה אנחנו צריכים, המחסן ועוד, כי התקציב הזה הוא שנתי.

אלי גולדשמידט: כמה זה עומד ביחס לבחירות הרגילות?

אלי גולדשמידט: בכמה הסכום הזה שונה מסכום לבחירות רגילות לכנסת?

תמי אדרי: פחות 33 מיליון.

אלי גולדשמידט: בגדול אין הבדל משמעותי בין ההוצאות לבחירות הרגילות להוצאות הבחירות המיוחדות.

מאיר פרוש: מימון מפלגות קשור אליהם?

אלי גולדשמידט: מימון מפלגות לא קשור אליהם אבל זה כן קשור לשאלה שלי, כי מסתבר שבהוצאות שבתשתית בלוגיסטיקה ברמה של ועדת בחירות מרכזית, אין בעצם הבדל בין בחירות מיוחדות לבחירות רגילות.

מאיר פרוש: באותו כסף אתה יכול לעשות גם את זה, אבל אל תגיד בקול רם.

אלי גולדשמידט: זה נכון, אני גם אומר במימון מפלגות, הסיפור של מימון בחירות מיוחדות יקר כמו מימון בחירות רגילות למרות שבפועל הוא בערך 60%, אנחנו מאשרים זה 60% ממה שעולה מימון בחירות מפלגות בבחירות רגילות.

שי וינר: שלוש נקודות קצרות, הנקודה הראשונה נקודה שכבר באה על פתרון, ואני חושב שפתרון טוב, שהסיבוב השני יהיה תקציב מותנה.

שי וינר: זה בהחלט פתרון טוב.

שי וינר: עברתי על התקציב מהבחירות הקודמות, כי את התקציב הזה קבלתי אתמול ורק עברתי עליו, אני חושב שעדיין יש הבדל כיוון שיש החלטה שהולכים לבחירות מיוחדות ולא רגילות יש הבדל בתקציב זה עדיין לא אותו יחס, לא 50% אבל בטח 10% או% 20.

אלי גולדשמידט: יש לי שאלה, בזמן שאתם מכינים תקציב בוועדות שלכם, נציג האוצר יושב אתכם?

תמי אדרי: לא.

אלי גולדשמידט: זה קצת בעייתי.

אלי גולדשמידט: ברמה של יועץ לא ברמה של מצביע.

תמי אדרי: לפי החוק ועדת הבחירות היא סוברנית.

אלי גולדשמידט: על זה אין ויכוח.

תמי אדרי: היה ויכוח עוד מימי השופט עציוני עם שר האוצר.

אנה שניידר: בבניית תקציב הכנסת יושב נציג האוצר?

אנה שניידר: גם לא.

אלי גולדשמידט: אם לא, זה לא בסדר.

מאיר פרוש: אתה נותן לנציג האוצר להכניס רגל, אחר כך הוא משתלט עליך, ולא נותן תקציב.

אלי גולדשמידט: זה לא כך.

אלי גולדשמידט: אני לא מדבר על לתת להם מעמד מכריע, אני חושב שבכל מקום שיש הוצאה מתקציב המדינה ,היה ראוי שיהיה נציג מהאוצר.

אלי גולדשמידט: לא נשנה את זה עכשיו, כי אין זמן, אני מציע להבא תשקלו את האפשרות להזמין את נציג האוצר לדיונים, אני חושב שהוא צריך להיות גם בוועדת תקציב הכנסת.

שי וינר: התקציב הזה, גם שיש לי עליו הערות אחרות, ואני תכף אגע בהם, בכל מקרה, גם לפי הבסיס של ועדת הבחירות עדין תקציב על פי דעתם בנוי לבחירות כלליות ולא לבחירות מיוחדות לכן הוא מתוקצב יתר.

שי וינר: נקודה קטנה על בסיס מה שאמרת יש בסיס של כ- 6 מיליון שקל רזרבה על פי הנחיות אגף תקציבים באוצר.

שי וינר: אם היו מתייעצים אתנו הם לא היו צריכים את הרזרבה הזו, זה בטח לא הנחיות שלנו, או שלא משתפים אותנו או שלא משתמשים בהנחיות שלנו בצורה נכונה.

שי וינר: כשמכינים תקציב לארבעה חודשים, לתקופה קצרה, על בסיס של היום, אין זה נכון להשתמש בהנחיות בצורה כזו.

שי וינר: ההנחיות האלה הן להכנת תקציב שנתי על בסיס תקציב שנה קודמת, לא השתמשתם נכון בהנחיות.

שי וינר: ה- 5 מיליון מתוך 300 זה בשוליים אבל אם היו משתפים אותנו אולי היו חוסכים פה ומכניסים למקום אחר.

יצחק כהן: מה הייתם חוסכים?

שי וינר: אם היו משתמשים בהנחיות שלנו נכון לא היה יוצא כך.

יצחק כהן: תגיד מה היית יכול לעשות.

שי וינר: אפשר להוריד את ה- 6 מיליון שקל.

אלי גולדשמידט: ולא יהיה להם רזרבה?

אלי גולדשמידט: אמרה פה תמי אדרי, שאין הבדל מבחינת ועדת הבחירות המרכזית בין הערכות לבחירות רגילות לכנסת, לבין הערכות לבחירות מיוחדות בכל מה שקשור לצד הכספי, זו עמדת ועדת הבחירות המרכזית, עם כל כבוד הראוי.

תמי אדרי: אני רוצה לומר מה לא יהיה.

תמי אדרי: בבדיקת מועמדים תומכים, לא יהיה 1,750,000 .

תמי אדרי: יהיו פתקים צהובים ריקים.

תמי אדרי: עשיתי את התקציב שהוא כולל בחירות לכנסת כי עד אתמול ב- 2:00 בלילה לא ידעתי איזה בחירות יהיו.

אלי גולדשמידט: אם יש דברים ברורים, כמו למשל מה שאת אומרת כרגע על ה- 1,750,000 שאפשר להוריד, תורידי את זה.

אלי גולדשמידט: תעשו חשבון.

אלי גולדשמידט: שבח, מה שלא תוציא, לא תוציא, על זה אין לי ויכוח אני מכבד ומעריך.

אלי גולדשמידט: אבל אם יש סעיף שמלכתחילה ברור לך שאתה לא מוציא אותו, תוריד.

אלי גולדשמידט: תבדוק את זה ותוציא, זה שני מיליון שקל.

אלי גולדשמידט: אם צריך לשנות אז תשנו.

יצחק כהן: שייקחו את זה חזרה ויחזרו מחר.

אבשלום וילן: מכיוון שאין בחירות כלליות והולכים רק לבחירות מיוחדות, ההצעה שלי היא לאשר היום את הדף כולו אבל לפנות לוועדה בטווח שבוע עד 10 ימים מהיום שיביאו הצעה, לא מיליון שש מאות אלא קיצוצים משמעותיים, שייבדקו אם זה אפשרי, ואני מציע שגם אנחנו ועדת הכספים בין החוק לקריאה ראשונה על העליות נעשה חושבים.

אלי גולדשמידט: חבר הכנסת וילן, אני מבקש, כשנדון בחוק המימון.

אבשלום וילן: מותר לי להביע את עמדתי

אלי גולדשמידט: אבל אני לא בחוק המימון, אתה לא בסדר יום.

אבשלום וילן: לפני שאני תובע מהם, אני תובע מאתנו, הנציגים הפוליטיים, לעשות חושבים עוד פעם, אין בחירות כלליות, רק מיוחדות, אנחנו מגיעים לחצי מיליארד שקל ממשלם המיסים.

אלי גולדשמידט: אחרי שדאגת בחדר שלי שהמפלגות שלא מריצות מועמד...

אבשלום וילן: לא הייתי בחדר שלך, אתה מחליף אותי עם מוסי.

אלי גולדשמידט: אחרי שחבר הכנסת מוסי רז דאג שמרצ תקבל את המענק שלה אתה בא עם הדברים האלה.

אבשלום וילן: תן לי לדבר.

אבשלום וילן: נתחיל קודם מעצמנו, נהיה הגונים ונראה מה ניתן להוריד, וניתן להוריד משהו.

אלי גולדשמידט: אני מציע שמרצ תודיע שהיא לא לוקחת מימון כדבר ראשון, אז נדבר.

אבשלום וילן: לדוגמא, בבחירות כלליות יושבים חברי ועדות קלפי, מקבלים כל אחד, עם המס, סכומים מאד גבוהים, האם לא ניתן לצמצם את חברי ועדות הקלפי אם זה בחירות רק לראש ממשלה?

יצחק כהן: אי אפשר.

אבשלום וילן: למה אי אפשר?

אבשלום וילן: למה לא שניים בכל קלפי?

אבשלום וילן: יש שורה שלמה של צעדים שאפשר לצמצם בהם.

תמי אדרי: זה מצריך שינוי בחוק, אם יש לך זמן, תוך 48 שיום לתקן, וכשאני אדע איך לעשות את הבחירות, תתקן.

תמי אדרי: כרגע אני פועלת לפי החוק הקיים, זה שלושה חברי ועדת קלפי, זה מזכיר, זה בחירות בחו"ל זה בחירות באניות, זה בחירות בבתי סוהר, בבתי חולים.

אלי גולדשמידט: אני מסיים את הויכוח.

שי וינר: הועלו דברים לא נכונים.

אלי גולדשמידט: כל שעה עולות עובדות לא נכונות.

אלי גולדשמידט: כמה שאני אוהב את ההתייפייפות הזו, לא שלך, של מישהו אחר פה.

אבשלום וילן: חבר הכנסת גולדשמידט, אתה גם היו"ר.

אלי גולדשמידט: אני היו"ר ומותר לי להתרגז על זה שהנציג שלך והנציג של שינוי, נכנסים אלי לחדר והדבר היחידי שמעניין אותם זה איך מרצ ושינוי יקבלו כסף.

אלי גולדשמידט: אחר כך הם הולכים למליאה וזועקים חמס.

אלי גולדשמידט: כשהייתי ילד, על התנהגויות כאלה היו מוציאים אותם מהחברה, אלה שנחמדים למורה ועושים דברים מאחור.

אלי גולדשמידט: זה בדיוק ההתנהגות הכי לא סימפטית שיש.

אלי גולדשמידט: אתם רוצים, תגידו קודם כל שאנחנו מוותרים על חלקנו בעוגה אז נתייחס אליכם ברצינות.

אלי גולדשמידט: להיות מוסרי על חשבון אחרים, אני מכיר כמה זה קל.

אלי גולדשמידט: אני מציע שנאשר את ההצעה כפי שהיא עומדת לפנינו, עד יום שלישי בשבוע הבא ועדת הבחירות המרכזית, במוסדותיה, הואיל והכינה את התקציב לפי הנוסחה כפי שהיא ראתה לנכון לגבי בחירות רגילות לכנסת, רק מאתמול לפנות בוקר היא יודעת שמדובר בבחירות מיוחדות והיא כבר עלתה על סעיף שהוא לא רלוונטי לגבי פתקים תומכים, סעיף ששווה 1,750,000 ואולי יש נושאים נוספים.

אלי גולדשמידט: הוועדה תביא בפנינו עד יום רביעי הבא את אותם סעיפים שלדעתה יש להוריד כתוצאה מזה שמדובר בבחירות מיוחדות ולא בחירות רגילות .

אנה שניידר: ממילא הם מצהירים שמה שלא מוצא הם לא ישתמשו בו.

מיכאל איתן: בכל זאת ניסיון לשכנע אותך כן להביא את העיקרון הזה בחשבון.

מיכאל איתן: אני בא כעת מצעקות וריב עם תמי אדרי, אמרתי של יכול להיות מצב שהחוק קובע תוך 60 יום יש בחירות, ומדינת ישראל, שבששה ימים הביסה את כל צבאות ערב, לא יכולה לארגן בחירות ב- 60 יום.

מיכאל איתן: באנגליה בגרמניה בשוודיה, בכל העולם יש בחירות.

מיכאל איתן: תמי צעקה עלי שאני לא יודע.

מיכאל איתן: אני יודע והיא יודעת, אבל היא הסבירה לי שיש הרבה בעיות והם צריכים להיערך, למה לטרטר אותם שוב?

מיכאל איתן: לפחות בעניין הזה תתחשבו בהם.

מיכאל איתן: עכשיו אתה שולח אותם להכין מכתבים.

מיכאל איתן: היא צריכה להכין עכשיו מכתבים לגייס 20,000 איש לוועדות בחירות היא צריכה להכין עכשיו 18 עמדות מחוזיות, היא צריכה לעשות הכל, בואו ניתן להם לפחות את היכולת להתחיל לתפקד.

עופר חוגי: אי אפשר לאשר תקציב של 40 מיליון שקל סתם.

אלי גולדשמידט: אני לא יכול לאשר תקציב על דבר שאת אומרת שאת לא צריכה, את אומרת שאת לא צריכה את ה- 1,750,000 איזה אחריות זו אם אני אאשר את זה בלי שאת צריכה את זה.

תמי אדרי: תוריד אותו עכשיו, זה הדבר היחידי שאני מוצאת, כי הפתקים זה לא משמעותי.

אבשלום וילן: אם אנחנו מאשרים לכם תקציב מסוים, ובכל זאת אתם עושים בדיקה, ועד יום רביעי הבא, על פי הצעת היו"ר חוזרים ואומרים שבדקתם את התקציב, וניתן להוריד עוד סכום.

אבשלום וילן: מודיעים לנו, אנו רושמים את זה, אתם בסדר, אנחנו בסדר, לא עצרנו אתכם.

אבשלום וילן: תשקלו עוד משהו, ביום רביעי הבא הכנסת יוצאת לפגרה, אם לדוגמא, יש בחוק שלושה חברי ועדת קלפי.

אבשלום וילן: אם לבחירות מיוחדות יספיקו שניים, וזה חיסכון של עשרות מיליוני שקלים, בואו נעשה הוראת שעה, ונוכל לעמוד בחקיקה עד שבוע הבא.

אלי גולדשמידט: גמרנו את הדיון, אני מעלה את ההצעה הבאה, אנחנו מאשרים את התקציב בניקוי הסעיף של ה- 1,750,000 סעיף של בדיקת מועמדים.

אלי גולדשמידט: אנו מאשרים את התקציב זה.

אלי גולדשמידט: אנחנו מצפים שאם יהיו סעיפים מוגדרים נוספים, שמשמעותם שהם לא צריכים להיות חלק ממערכת בחירות הזו כיוון שמדובר בבחירות מיוחדות, שתמי אדרי תודיע לוועדה על הסעיפים האלה ואנחנו ננקה אותם מהתקציב.

אלי גולדשמידט: אני לא מחייב אותך להביא את זה ביום רביעי, אם תמצאי לנכון תביאי את זה לפנינו, ואנחנו ננקה את זה, נעשה את זה בדרך וולנטרית ולא בדרך של כפיה.

אלי גולדשמידט: דבר שלישי, אנחנו מאשרים את התקציב הזה בכפוף לכך שאם יסתבר ביום חמישי, שיש רק שני מועמדים לרשות הממשלה, במקרה זה התקציב איננו כולל את התקציב לסיבוב השני.

אלי גולדשמידט: התקציב לסיבוב השני מאושר על ידנו רק בהנחה שיש למעלה משני מועמדים.

אלי גולדשמידט: כמובן שאם הכל ייגמר בסיבוב הראשון, אז כל החלק של התקציב שמיועד לסיבוב השני יוחזר לאוצר ולא יילקח.

אלי גולדשמידט: על בסיס הדברים האלה, מי בעד תקציב ועדת הבחירות המרכזית על פי הניסוחים שנתתי?

אלי גולדשמידט: הצבעה

נגד: ההצעה אושרה פה אחד מכל נציגי הסיעות.

אלי גולדשמידט: תודה לכולם, אני מבקש מכל נציגי הסיעות, לפני שנתחיל בדיון בנושא הבא, להיכנס אלי לחדר לשיחה מקדימה על מנת לנסות לגבש הסכמות.

בשעה 11: הצעת חוק מימון מפלגות

אלי גולדשמידט: אני רוצה קודם לוודא שיש לנו נציגות מלאה.

אלי גולדשמידט: אני מוכרח להגיד באופן אישי שהדיונים ביומיים האחרונים בסוגייה הזו, היו מבחינתי הקשים ביותר מאז שאני מנהל את ועדת כספים.

אלי גולדשמידט: אני לא מוציא את התקשורת כי הצהרתי בתחילת הקדנציה שהוועדה פתוחה לתקשורת גם בדברים כאלה וגם באחרים, אני לא עושה סלקציה.

אלי גולדשמידט: העובדה שאנחנו עוסקים בעניין הזה איננה סימפטית, נוצרת התחושה שגם אם אנחנו משוכנעים שאנחנו צודקים, ושאנחנו פועלים בעניין הזה במלוא שיקול הדעת, הציבור והתקשורת לא מגבים אותנו מגלל הוצאת בחירות.

אלי גולדשמידט: אנחנו מאד אוהבים דמוקרטיה , אנחנו מאד בעד הקדמת בחירות בכל פעם, ואנחנו לא מוכנים לפעמים להבין מה המשמעויות הכלכליות של צעדים מהסוג הזה.

אלי גולדשמידט: רק לפני הדיון בחוק המימון אישרנו את הצעת ועדת הבחירות המרכזית לתקציבה, שמסתכם בלמעלה מ- 300 מיליון שקל.

אלי גולדשמידט: אנחנו מדברים על בחירות מיוחדות ולא על בחירות כלליות לכנסת.

אלי גולדשמידט: אמרה כאן מנכ"ל ועדת הבחירות המרכזית, שאין כמעט הבדל מבחינת ההוצאות בין מערכת בחירות רגילה למערכת בחירות לראשות ממשלה.

אלי גולדשמידט: שמעתי כמה חברי כנסת שאומרים, מדובר רק בבחירות לראשות ממשלה, מסתבר שבלוגיסטיקה ובכל מה שקשור לזה, זה כמעט אותו דבר מבחינת ההיקפים.

אלי גולדשמידט: אנחנו מוציאים על זה 316 מיליון שקל, ואם יאושר יום שבתון, אני לא יודע כמה עולה יום שבתון, זה יהיה עוד הרבה עשרות מיליונים של שקלים.

אלי גולדשמידט: כמובן שנושא המימון למועמדים ולמפלגות יעלה למעלה מ- 100 מיליון שקל, בלי להניד עפעף אנחנו מגיעים לסדר גודל של הוצאה ציבורית של למעלה מחצי מיליארד שקל סביב מערכת הבחירות.

אלי גולדשמידט: יושבים בחדר הזה אנשים שתמכו בהקדמת הבחירות לראשות הממשלה, והנושא הזה הוא נושא שלצערי לא מספיק נלקח בחשבון על ידי יוזמי הצעות חוק לפיזור הכנסת או להקדמת בחירות כלליות.

אלי גולדשמידט: כאשר מדובר בבחירות כל ארבע וחצי שנים, אפילו עם הקדמת בחירות לשלוש שנים, זה לא דומה לעשיית בחירות כל שנה או שנה וחצי.

אלי גולדשמידט: אני מדבר על הצד הכלכלי בלבד.

אלי גולדשמידט: מותר לי להגיד מה שאני חושב, אני נושא גם בעול של הצד כספי, זה בלי שום ביקורת על הימין ולא על השמאל.

אלי גולדשמידט: אמרתי רק שאם במדינה הזו יעשו בחירות כל שנה או שנה וחצי שיבינו שחוץ מכל ההשלכות האחרות, יש לעניין הזה השלכה כלכלית קשה מאד על המשק הישראלי, על רווחה וכו'.

אברהם פורז: זה לא חובה.

אברהם פורז: מי צריך שבתון?

אלי גולדשמידט: קיבלנו בקונצנזוס מלא של כל נציגי הסיעות בוועדת הכספים.

אלי גולדשמידט: עד היום, אם תפסו אותי באי דיוק זה רק מחוסר תשומת לב או מתוך טעות, אף פעם זה לא היה בכוונה.

אלי גולדשמידט: כל נציגי הסיעות בוועדת הכספים תמכו בהצעה שגובשה כאן.

אלי גולדשמידט: היו שתי סיעות ששינו את עמדתן לאחר מכן במיוחד לאחר שווידאו שהכסף למפלגות שלהם יתקבל.

אברהם פורז: אתה מדבר עלינו?

אברהם פורז: אנחנו מוותרים על מימון המפלגה שלנו, תיתן לוועדה ציבורית לקבוע, או לחלופין תוותר על סיבוב שני.

אלי גולדשמידט: אני לא מוכן שהצביעות תחגוג.

אלי גולדשמידט: נציג סיעת שינוי אצלי בחדר, הביא את הרעיון לתת מימון למפלגות שלא מריצות מועמדים.

יוסף יצחק פריצקי: זה לא יפה מה שעשית.

יוסף יצחק פריצקי: מה שסיכמנו בחדר, היה שיהיה שוויון.

יוסף יצחק פריצקי: אמרתי שלא ייתכן שרק המפלגות שמריצות מועמד יקבלו כסף.

אלי גולדשמידט: זאת אומרת שהקופה הציבורית המציאה את הרעיון הזה?

אלי גולדשמידט: תנמק לתקשורת למה הצעת שמפלגות שלא מריצות מועמד יקבלו מיליונים של שקלים.

יוסף יצחק פריצקי: אני אענה לך.

יוסף יצחק פריצקי: דבר ראשון לא דובר על מיליונים של שקלים.

אבשלום וילן: אנחנו מביאים את הכסף, הם לא מביאים את הכסף, למרצ יש פעילים.

אברהם פורז: המפד"ל תומכת בשרון, אסור להם להגיד את זה.

אלי גולדשמידט: אני לא אמרתי שהדרישה שלכם איננה צודקת, אני רק אמרתי שאי אפשר לעשות איפה ואיפה, שמה שאתה חושב, שצריך לממן את הפעילות של שינוי ושל מרצ, זה דבר צודק שאני מסכים.

אלי גולדשמידט: שצריך לממן פעילות של מועמד שרץ לראשות ממשלה, זה יותר מידי זה בעיני במידה מסוימת מוסר כפול.

אלי גולדשמידט: סיעת חירות היא סיעה הנפלאה ביותר בכנסת מאז היווסדה, התרשמתי מזה הרבה מאד ביומיים האחרונים.

אלי גולדשמידט: סוף סוף אתם גם ראויים לשם.

אלי גולדשמידט: עומדות לפנינו מספר סוגיות.

אלי גולדשמידט: אחרי שגמרנו את הדיון המקדמי, ניסיתי להגיע לקונצנזוס והבנה בחדרי לגבי אותן סוגיות.

אלי גולדשמידט: תוך הקשבה מלאה, גם המסתייגים היו קשובים לדברים שאמרו חברי כנסת גם לדברים שנאמרו בתקשורת גם לדברים ששמענו אנחנו, לא היינו חרשים לעניין.

אלי גולדשמידט: אני רק רוצה להזכיר שעדיין בסוף היום, בחירות עולות כסף.

אלי גולדשמידט: לכן, ההצעה שניסינו לגבש, הייתה על פי המלצתי, והתקבלה גם על דעתם של חברי הכנסת ראובן ריבלין ואופיר פינס וחברים אחרים שהיו, למעט אחד או שניים, היא שנוריד את ההקצבה למועמד מההצעה הראשונית שעמדה על 43 מיליון ל- 41 מיליון.

אלי גולדשמידט: בתרגום ליחידות מימון זה מ- 32 יחידות מימון, לכ- 30 יחידות מימון.

אלי גולדשמידט: יש ירידה נוספת על בסיס פנייתו של חבר הכנסת מיכאל איתן, שביקש שההיבט של התרומות יצומצם בתוך מערכת הבחירות ולכן הסכמנו, או הצענו שהסכום שמותר לגיוס תרומות ירד מ- 15 מיליון שקל ל- 7.5 מיליון שקל קרי 50%.

אלי גולדשמידט: זה תהליך אמצע שבעיקרון אנחנו אומרים, הורדנו ל- 41 פלוס 7.5.

אלי גולדשמידט: 10,000 שקל כתקרת תרומה לאף אחד לא היה ערעור וקבלנו את העניין הזה על בסיס דו"ח ועדה ציבורית.

אלי גולדשמידט: הייתה פניה למפלגות שאינם מקבלות מימון, להוריד במידה מסוימת מהמימון, אבל הפניה לא נסתייעה ולכן אנו נשארים עם אותה הצעה לגבי גובה המימון למפלגות שאינן מריצות מועמד.

אלי גולדשמידט: נושא שני עקרוני שקבלנו, על פי הצעתו של אברהם פורז, הוא הציע לנו שכל נושא מימון הבחירות ייקבע על ידי ועדה ציבורית.

אלי גולדשמידט: וסיעת חירות, שאמרתי שהיא הרבה יותר מסיעת שינוי, הציעה את זה כבר בשבוע שעבר, וסיעת מרצ תציע את זה בשבוע הבא.

אלי גולדשמידט: ההצעה האמיתית הוצעה על ידי חבר הכנסת פורז שהציע שגם בבחירות האלה נעביר את כל נושא המימון לוועדת נתניהו.

אלי גולדשמידט: מרבית החברים הגיעו למסקנה שהעניין לא ניתן לביצוע בתקופה הזו, הואיל וכבר נכנסנו למערכת בחירות ואין אפשרות כזו, צריך לתכנן את זה, זו מערכת בחירות בזק.

אלי גולדשמידט: לעומת זאת, קיבלנו את ההצעה ואנחנו נכניס בחוק את ההצעה של חבר הכנסת פורז, שממערכת הבחירות הבאה לבחירות מיוחדות, גובה המימון ייקבע על ידי ועדה ציבורית.

אלי גולדשמידט: יש הגדרה של ועדה ציבורית ואפשר בעתיד להעביר את זה להגדרות מימון בחוקי מימון אחרים, לא רק בחוק בחירות המיוחדות.

אלי גולדשמידט: נושא שלישי עקרוני שעלה, היה הנושא של תנאי הסף.

אלי גולדשמידט: הצענו בקריאה הראשונה שתנאי הסף יהיה 15% מקולות הבוחרים הכשרים להצבעה.

אלי גולדשמידט: אנחנו מציעים לחברי הוועדה, מבלי להיכנס כרגע לכל הטיעונים, הוא שתנאי הסף יהיה, במקרה שסיעה תקבל פחות מ- 10%, אני מציע פחות מ- 10%, היא תצטרך להחזיר את מלוא הסכום שהוא בפועל המקדמה.

אלי גולדשמידט: אם המועמד יקבל בין 10% ל- 15% אז ההחזר יהיה בשווי של 50% מהסכום, ומי שיקבל מעל 15% לא יצטרך להחזיר.

אלי גולדשמידט: כמובן שבכל מקרה של החזר יקוצץ הסכום שניתן למפלגה שאינה מריצה מועמד.

אלי גולדשמידט: אני חוזר לנושא הראשון, אני מצביע על כמה יחידות מימון.

אנה שניידר: במקום 32 יחידות זה היה 30 יחידות ובמקום 44 יחידות התקרה זה יהיה 35.5.

מוסי רז: אתה טענת שהסכמנו לקיצוץ אחרי שוידאנו שנקבל את חלקנו.

מוסי רז: אני מציע שנקצץ בשיעור הזה, אני מציע 50% גם בהקצבת מועמד, וגם בהקצבה למפלגות.

מוסי רז: כלומר, מועמד יקבל 16 יחידות מימון ומפלגה תקבל 1/8 יחידה.

מיכאל קליינר: חבר סיעה שאינה מיוצגת בוועדה יכול לומר הסתייגויות.

מיכאל קליינר: מה שביקשתי זה ללכת על פי אותו היגיון שבסיבוב השני, שעד היום המחוקק הקדיש 8 יחידות מימון לבחירות בסיבוב שני, היות והמועד הוא קצת יותר מכפליים, ללכת על 16 יחידות מימון, אני מוכן ללכת יותר רחוק מהצעתו של חבר הכנסת מוסי רז, ואני מציע שאם המפלגות הגדולות יסכימו ללכת על 16 יחידות מימון, יתר המפלגות ירדו לא לחצי אלא בכלל.

מיכאל קליינר: אני מודיע עוד שתי הודעות, גם אם תתקבל ההצעה של חבר הכנסת רז, אני מוכן לתמוך בה, לא להתנגד ולא להגיש הסתייגויות, כלומר, חצי הסכום למפלגות ובמקרה זה, בניגוד לדעתו של חברי חבר הכנסת מיקי איתן, אומר שאם מדובר בתרומות עד 10,000 שקל, לאפשר למפלגות לאסוף תרומות כפי שמוצע בהצעה המקורית שלכם.

אברהם פורז: אני קודם רוצה להצביע שחקיקה כפי שהוצע פה פוגעת בעקרון השוויון שמעוגן בחוק יסוד הכנסת, והיא לא עברה בקריאה הראשונה ב- 61, היא לדעתי בלתי חוקית ובלתי קבילה, זה לגבי העניין המשפטי.

מיכאל איתן: הטענה שלך חריפה מאד והיא טענה תקפה לגבי כל דבר חקיקה שנוציא מפה, גם אם המימון יהיה חצי מישהו יגיד משהו.

אברהם פורז: וזה לא פוגע בעיקרון השוויון.

מיכאל איתן: הטענה בדבר הפגיעה זה כאילו חקיקה רטרואקטיבית, אומרת שבעצם המועד שבו נרשמו המועמדים, והציגו את המועמדות שלהם, כך אני מבין.

מיכאל איתן: .. עד מתי אפשר להציג מועמדות?

אנה שניידר: עד מחר.

אברהם פורז: אני רוצה להסביר את הטענה, חוק הבחירות לכנסת וחוק מימון המפלגות מבוססות על עיקרון מלא של שוויון.

אברהם פורז: עובדה, שאם היו בחירות היום בכנסת, מפלגה שיש לה מועמד לראש הממשלה לא מקבלת יותר ממפלגה שאין לה מועמד.

מיכאל קליינר: היא לא מקבלת יותר.

אברהם פורז: אם היו בחירות היום לכנסת ולראש המשלה, בחירות רגילות, מפלגת העבודה, או הליכוד, שמציבות מועמד לראש הממשלה, בסיבוב הראשון לא מקבלות יותר ממפלגה כמו מרץ או שינוי.

אברהם פורז: כי ההנחה שבחירות יחסיות ושיטת הבחירות שלנו היא יחסית, אומרת שהמפלגה מממנת את זה , ויש לזה היגיון, למפד"ל יש אינטרס לניצחון שרון כמו שלמרצ יש אינטרס בניצחון ברק, לכן, זה שלך יש מועמד, לא נותנת לך...

אברהם פורז: לכן, החוק אומר שאתה לא מקבל סכום מיוחד, לסיבוב שני עולים רק שנים, אותם שניים כבר יצאו מתוך הסיפור, לכן אני קורא לשוויון, אם רוצים לעשות מימון מיוחד, צריך היה לדעתי לתת לכל המפלגות באופן שווה.

אלי גולדשמידט: הדברים ברורים.

אברהם פורז: לגבי העניין אני מציע כך, יש ועדה הציבורית שהוקמה על פי החוק אחרי מאבק של שנים, הרי הדיונים האלה הם הדיונים הכי מבישים בכנסת.

אברהם פורז: חבר הכנסת טל ואני עשינו הרבה לפני מספר שנים כדי שלא יהיו דיונים כאלה, שזה יעבור לוועדה ציבורית.

אברהם פורז: השופטת נתניהו והועדה שלה עוסקת בעניין הזה כל ימות השנה, זה לא ועדה שעכשיו מתחילה, לכן אפשר לקבוע בחוק שהיא תפסוק שלושה ימים מהיום מה הוא המימון, ואין סיבה שלא תשמעו את הוועדה ותקבלו את פסיקתה.

אברהם פורז: לחילופין, אני מציע שזה יהיה בדיוק לפי המודל של סיבוב שני, של 8 יחידות מימון.

אברהם פורז: אין לי התנגדות להעלאת התקרה לתרומה ל- 10,000 שקל לפי המלצות ועדת לוין שאמרה ש- 10,000 זו תרומה.

אברהם פורז: ..

מוחמד ברכה: אני מודע לסיכום של הדיון המקדמי, אני רוצה להגיד לפרוטוקול שני דברים.

מוחמד ברכה: דבר ראשון, אני חושב שמימון הבחירות לראשות הממשלה צריך להתבסס אך ורק על המימון הציבורי ולא על שום דבר אחר כי זה פוגע בעיקרון השוויון זה פותח פתח לשחיתות ולדעתי זה לא ראוי, לכן אני בעד מימון ציבורי שהוא יותר מאורגן ושוויוני.

מוחמד ברכה: הדבר שני הוא נושא הרף, אני חושב שהרף יכול להיות 15% אבל הוא יכול להיות גם מדרגה של 5% ואני חושב שזה ייטיב עם קבוצות חלשות ועם קבוצות של מיעוטים ואידיאולוגים.

אבשלום וילן: ההצעה הייתה בניגוד לסיכום ואני רוצה להביע את עמדתי.

אבשלום וילן: גם אם נתפצל, אני חושב שדווקא סיעות בינוניות, אם הם לא מריצות מועמד, דברנו בהתייעצות המקדמית, לא במקרה הם מתמודדים והם מתגייסים.

אלי גולדשמידט: אל תתווכח, מהי הצעתך?

אבשלום וילן: להישאר בהצעה של הסיכום המקדמי שאתה הצעת.

מיכאל איתן: לי יש הסתייגות.

אלי גולדשמידט: אני מציע שתעלו את ההסתייגויות אצל אנה שניידר.

אלי גולדשמידט: מה שלא יתקבל יהפוך להסתייגות.

אלי גולדשמידט: אני מבקש שיצביעו רק חברי הכנסת של הוועדה, יש פה שלושה ישראל אחת, שניים מרצ, אחד משינוי, ליכוד יש שניים, אגודה יש שניים, ש"ס יש שניים וצבי הנדל מהאיחוד הלאומי.

אלי גולדשמידט: יש לי בקשה, אם אתם מוכנים לשמור על שקט חמש דקות, ואם אני אשאל מישהו להצעתו, שיגיד אותה וישמור על שקט.

אלי גולדשמידט: יש אפשרות כזו?

אלי גולדשמידט: לחבר הכנסת פורז היו שתי הצעות.

אלי גולדשמידט: ההצעה הראשונה שלו הייתה להעביר את כל הנושא להכרעתה של ועדה ציבורית שתצטרך לפסוק תוך שלושה ימים על סכום המימון ודרכי המימון.

אלי גולדשמידט: מי בעד ההצעה של חבר הכנסת פורז שירים את ידו: הצבעה

נגד: הבקשה נפלה והיא הופכת להסתייגות.

אלי גולדשמידט: הצעתו החלופית של חבר הכנסת פורז הייתה 8 יחידות מימון.

אברהם פורז: 8 יחידות מימון רק למי שמריץ מועמד ועד 15%.

אלי גולדשמידט: עזוב את ה- 15%.

אלי גולדשמידט: מי בעד הצעתו של חבר הכנסת פורז?

אלי גולדשמידט: הצבעה

נגד: ההצעה הוסרה הופכת להסתייגות.

אלי גולדשמידט: אנו עוברים להצעתו של חבר הכנסת קליינר.

מיכאל קליינר: אדוני היו"ר, אני רוצה לחסוך לך ולוועדה, יש כאן 69 הסתייגויות, אתם רוצים להצביע כאן על כולם?

מיכאל קליינר: אני מצביע על האחת הייצוגית שלי שאומרת 16 יחידות מימון למפלגות שהגישו מועמד וזהו.

אלי גולדשמידט: מי בעד הצעתו של חבר הכנסת קליינר?

נגד: ההצעה נפלה והפכה להסתייגות יחד עם כל 68 הנוספות.

אלי גולדשמידט: הצעה נוספת של חבר הכנסת מוסי רז , מה הייתה הצעתך?

מוסי רז: לקצץ ב- 50% את המימון כולו כלומר 16 יחידות מימון למועמד לראשות ממשלה ו- 1/8 יחידת מימון לכל חבר כנסת.

אלי גולדשמידט: מי בעד הצעתו של חבר הכנסת רז הצבעה

נגד: ההצעה נפלה והופכת להסתייגות.

מוחמד ברכה: בלי מימון לא ציבורי, בלי תרומות.

אלי גולדשמידט: מי בעד הצעתו של חבר הכנסת ברכה שירים את ידו?

אלי גולדשמידט: הצבעה

נגד: ההצעה נפלה הפכה להסתייגות.

אלי גולדשמידט: אני עובר להצעה שאני הצעתי בתחילת הדיון, אני רוצה לחזור ולומר, ההצעה הזו היא הצעה פחותה באופן משמעותי להצעה שמופיעה בקריאה הראשונה.

מיכאל איתן: אבל מה עם ההסתייגויות שלי.

אלי גולדשמידט: זה פורמלי.

אלי גולדשמידט: אתה רוצה להצביע, תצביע.

אלי גולדשמידט: אני עובר להצעה שהצעתי בתחילת הדיון, אני חוזר על המספרים.

אלי גולדשמידט: אנחנו מדברים על במקום מה שמופיע בהצעת החוק 32 יחידות מימון, אנחנו יורדים ל- 30 יחידות מימון למועמד.

אלי גולדשמידט: במקום תקרה של 44 יחידות מימון שזה המימון הממלכתי פלוס מימון מתרומות, אנחנו יורדים ל- 35.5 יחידות מימון.

אלי גולדשמידט: במספרים, ירדנו במימון הממלכתי בהצעה הזו מ- 43 מיליון ל- 41 מיליון ובתרומות מ- 15 מיליון ל- 7.5 מיליון.

אלי גולדשמידט: כנגזרת מכך, התקרה תהיה 35.5 יחידות מימון.

מיכאל איתן: זה לא מדויק, תאמר לפרוטוקול שמספר היחידות קובע ולא הכספים.

אלי גולדשמידט: ברור, נתתי את התרגום, הוא לא מחייב, זה רק לטובת העיתונאים שרוצים לכתוב את הסכומים.

אלי גולדשמידט: אנחנו מדברים במושגים של יחידות מימון בלבד.

אלי גולדשמידט: אני חוזר, 30 יחידות מימון למועמדים והתקרה היא 35.5 קרי עוד 5.5 יחידות מימון שמבטאות את התרומות.

אלי גולדשמידט: התקרה היא 35.5 יחידות מימון במקום 44 יחידות כפי שבאה בהצעה המקורית שבאה בקריאה ראשונה.

אלי גולדשמידט: לדעתי יש פה הקשבה למה שנשמע בימים האחרונים בכנסת.

אלי גולדשמידט: מי בעד ההצעה הזו ירים את ידו?

אלי גולדשמידט: הצבעה

נגד: ההצעה התקבלה ברוב דעות.

אלי גולדשמידט: אנחנו צריכים להצביע על עוד נושא, אנחנו הולכים להפוך את כל הנושא של הגדרת המימון להוראת שעה, כאשר לבחירות מיוחדות , באופן קבוע להבא, מי שיחליט תהיה הוועדה הציבורית.

אלי גולדשמידט: מי בעד ההצבעה ירים את ידו?

אלי גולדשמידט: הצבעה

נגד: ההצעה אושרה פה אחד.

אלי גולדשמידט: אנו עוברים לנושא הסף.

אלי גולדשמידט: אני מזכיר את הצעתי שהייתה שתי רמות סף, עד 10% צריך להחזיר את הכל, מעל 10% עד 15% צריך להחזיר 50%.

נחום לנגנטל: אנחנו מציעים 8% ו- 15%.

אלי גולדשמידט: אני רוצה להזכיר שההחזר הוא תמיד רק החזר של המקדמה, שהיא 60% ומההחזר הזה עוד מנקים את המימון למפלגה שמריצה מועמד.

מוחמד ברכה: הצעתי היא מ- 5% עד 15% מחזירים חצי, מתחת ל- 5% מחזירים הכל, מעל ל- 15% לא מחזירים כלום.

אלי גולדשמידט: הצעתך חבר הכנסת ליצמן?

יעקב ליצמן: אין לי הצעה.

נחום לנגנטל: ההצעה שלי היא 8% ו- 15%.

אלי גולדשמידט: ההצעה שלי היא 10%, אתה אומר 8% חוץ מזה אותו דבר.

אלי גולדשמידט: אני מתריע 8% זו הוצאה ציבורית מאד גדולה.

אלי גולדשמידט: אני מציע מדרגה בין 8 ל- 15.

צבי הנדל: אני רוצה שיובן ההיגיון של ה- 8%.

אלי גולדשמידט: 10 חברי כנסת מתוך 120 זה 8%.

אלי גולדשמידט: אני מציע על הצעתו של חבר הכנסת מוסי רז שמציע מי שמתחת 8% מחזיר הכל, מי שמעל 8% לא כולל 8% קרי, מעל 8%.

סמדר אלחנני: 8.3%

אלי גולדשמידט: הוא הציע 8% לא 8.3% אני גם יודע לחלק 10 ל- 120.

אלי גולדשמידט: מי בעד הצעת חבר הכנסת ברכה שירים את ידו?

אלי גולדשמידט: הצבעה

נגד: הצעת חבר הכנסת ברכה נפלה.

נגד: הופכת להסתייגות.

אלי גולדשמידט: מי בעד הצעתו של חבר הכנסת רז, 8% בלבד.

אלי גולדשמידט: מי שמקבל פחות מ- 8% מחזיר הכל, מי שמקבל 8% עקרונית מקבל 40 מיליון שקל ולא צריך להחזיר.

אלי גולדשמידט: מי בעד הצעתו של חבר הכנסת רז?

אלי גולדשמידט: הצבעה

נגד: ההצעה לא התקבלה והפכה להסתייגות.

נחום לנגנטל: אני מציע 8% ו- 15%.

אלי גולדשמידט: עד 8% מחזירים הכל כולל 8%.

אלי גולדשמידט: מ- 8% לא כולל 8% עד 15% כולל 15%, מחזירים 50% .

אלי גולדשמידט: מ- 15% ומעלה לא מחזירים כלום.

אלי גולדשמידט: מי בעד ההצעה הזו ירים את ידו?

אלי גולדשמידט: הצבעה

נגד: ההצעה התקבלה.

מיכאל איתן: אישרנו הצעה שמאפשרת תרומות של 10,000 שקל בכפוף להסתייגות שהובאה למליאה אבל אני רוצה לשאול אם זה ברור, כאשר היו התרומות בגובה הזה, 26,000 ומעלה, מבקר המדינה ציין בדוחות שלו שמות התורמים.

מיכאל איתן: אני מבקש שיהיה ברור, שגם בדוחות שיפורסמו שמות התורמים יפורסמו.

אלי גולדשמידט: הצעתך כבר התקבלה.

אלי גולדשמידט: אתם מוכנים להוריד ל-50%?

מוטי בס: הבטוחה.

יצחק כהן: תגיש את זה כהסתייגות של הוועדה.

אנה שניידר: אין הסתייגות של ועדה.

יצחק כהן: תכניס את זה כהסתייגות שלי.

אלי גולדשמידט: הסתייגות של חבר הכנסת יצחק כהן להוריד את המקדמה ל- 50%.

אלי גולדשמידט: זה משמעותי, זה אומר שמוציאים פחות כסף.

אנה שניידר: יש את סעיף 2 (ב) א' בעמ' 350 פסקה 1 ששינינו את הנוסח שלו והוועדה צריכה לאשר או לשנות.

אנה שניידר: אנחנו אומרים כך: בכפוף להוראות סעיף קטן ג' ישולם לסיעה מייצגת מפלגה, או מפלגות שהציעו מועמד לראש הממשלה, סכום למימון הוצאות הבחירות השווה ל- 30 יחידות מימון.

אנה שניידר: ואולם, אם הוצע אותו מועמד על ידי כמה מפלגות המיוצגות על ידי כמה סיעות, ישולם הסכום האמור לסיעה המייצגת את המפלגה שעמה נמנה המועמד.

סיגל קוגוט: אם שתי מפלגות קטנות מריצות מועמד שהוא לא אחד מהם, למשל אם שינוי ומרכז יריצו את פרס, או שלפי הניסוח הזה, מפלגת העבודה תקבל את הכסף, או...

סיגל קוגוט: אתם צריכים לקבוע מי מקבל את הכסף.

סיגל קוגוט: ההצעה שלנו שהמפלגות צריכות להודיע איזו סיעה היא הסיעה המובילה שתקבל את הכסף.

אלי גולדשמידט: נניח שמפלגת המרכז ושינוי רוצים להריץ את חבר הכנסת ליצמן.

יעקב ליצמן: השם ישמור.

אלי גולדשמידט: נעשה את זה אחרת, נניח שאגודה וש"ס רוצים להריץ את טומי לפיד לראשות הממשלה.

אלי גולדשמידט: סיעת טומי לפיד רוצה להריץ דווקא את יוסף פריצקי יחד עם מרצ.

אלי גולדשמידט: אנחנו מדברים על סיטואציה שבה המועמד איננו חבר באת הסיעות שמריצות אותו, זה המצב, נקרא לזה סעיף ליצמן, סעיף פרס.

אלי גולדשמידט: אני מציע לקבל את ההצעה, שבמקרה כזה המפלגות המריצות, אם המועמד הוא חבר סיעה שאיננה ממליצה עליו.

אלי גולדשמידט: זאת אומרת, אם הסיעה שבה הוא חבר איננה ממליצה עליו, אז המימון יועבר לסיעות שהמליצו עליו לפי פרופורציה ביניהן.

צבי הנדל: לא לסיעות, לסיעה.

רחמים מלול: לא כדאי.

יוסף יצחק פריצקי: אם החרדים ירצו להריץ מועמד, אני מדבר בשמם, הם לא יכולים ליצור מצב שהם יחליטו על דגל התורה.

יוסף יצחק פריצקי: ..

אלי גולדשמידט: אני גם חושב שזה צריך להיות פרופורציונלי, אם הם ירצו ביניהן שסיעה אחת...

אלי גולדשמידט: נעשה את זה כך, אני מציע שהעיקרון יהיה חלוקה פרופורציונלית, אם סיעות שבהן מדובר תודענה שהם יחליטו שאחת הסיעות היא זו שתרכז את הכסף, אז הסיעה הזו תקבל את המימון.

צבי הנדל: זה חייב להיות בשלוש דרגות.

צבי הנדל: דרגה ראשונה היא כמה סיעות מריצות, אבל אחת הסיעות או הסיעה של המועמד מקבלת את המימון.

צבי הנדל: דרגה שניה, היא חלוקה לכולם.

צבי הנדל: דרגה שלישית זה אם מודיעים קודם.

מוטי בס: מה קורה אם כתיבת ההוצאות מה קורה עם הדוחות?

יוסף יצחק פריצקי: יהיה על כולם.

אלי גולדשמידט: אם הסיעות יוכלו לצורך העניין לנהל חשבון משותף, אז הן צריכות.

אלי גולדשמידט: מקובל עליכם שההתחשבנות תהיה משותפת במצב כזה?

צבי הנדל: שייפתח חשבון משותף לסיעות.

צבי הנדל: אני בעד.

צבי הנדל: אבל אני אומר לך זה לא מעשי.

אלי גולדשמידט: יש עוד דבר, מה קורה אם סיעה אחת מריצה מועמד שהוא חבר בסיעה אחרת, נניח מרצ מריצה את גולדשמידט, אז במקרה כזה מרצ מקבלת את הכסף.

אלי גולדשמידט: במקרה של שתי סיעות ויותר שמריצות, במקרה כזה הסיעות המריצות תפעלנה על פי הנחיות המבקר כחיצון על חשבון משותף וזה יהיה החשבון שבו ינוהלו.

צבי הנדל: אני רוצה לומר לך שזה דבר בלתי אפשרי בפרקטיקה, ואני מציע לחזור להצעה הראשונה שלך, זה בלתי אפשרי לחלוטין.

צבי הנדל: אני מדמיין לעצמי עכשיו את המפלגות הכי חברות טובות, מי יהיה הגזבר, מי ינהל, העניין הזה לא ייגמר, שיחליטו על סיעה אחת.

מוטי בס: הסיעה התעמולתית תהיה משותפת.

אלי גולדשמידט: זה יעשה פתח לבעיות, אתה גם לא יודע איזה תקרה של תרומות, מי יגייס את התרומות?

סיגל קוגוט: אז נחזור להצעה של ההתחלה שיצטרכו להודיע מי מוביל.

אלי גולדשמידט: אני חוזר להצעה המקורית, או שזה יהיה חשבון משותף או שהסיעות יודיעו על סיעה מרכזת.

אנה שניידר: חשבון משותף זה לא מספיק.

אנה שניידר: קודם כל מי מקבל, יכול להיות סיעה מרכזת אחת מה שנקרא סיעה מובילה, או שהסיעות מקבלות באופן פרופורציונלי, ואז צריך לקבוע מערכת ניהול ספרים לפי המלצת המבקר.

אלי גולדשמידט: בסדר.

אלי גולדשמידט: שתי אופציות.

אלי גולדשמידט: אופציה אחת היא שהסיעות מודיעות מי הסיעה המובילה, והסיעה המובילה היא זו שמרכזת את הכל, היא מקבלת את הכסף, היא עושה את הדוחות וקובעת את התקרה שמחייבת.

אלי גולדשמידט: אם הסיעות רוצות שזה יתחלק ביניהן באופן פרופורציונלי בדרך של חשבון משותף, הן תפעלנה על פי הנחיות ניהול ספרים כפי שיקבע המבקר על פי הסמכה מיוחדת שיקבע.

אנה שניידר: איזה אלטרנטיבה סיכמתם?

אלי גולדשמידט: אנחנו נותנים את זה כאופציונלי לסיעות, או שתהיה סיעה מרכזת, אם לא תהיה סיעה מרכזת הם יפעלו בחשבון משותף על פי הנחיות של המבקר שתכלולנה את כל הנושאים הקשורים בתקרת גיוס תרומות וכו'.

אנה שניידר: ומתי יודיעו?

אלי גולדשמידט: יודיעו תוך 48 שעות מיום קבלת החוק.

אלי גולדשמידט: 48 שעות של ימי עסקים.

יוסף יצחק פריצקי: שני ימי עסקים.

אלי גולדשמידט: אנחנו צריכים לדאוג שמחר עד שעה לפני חצות החוק הזה יוצבע על מנת שמי שיכול בשעה.

אלי גולדשמידט: ..

יעקב ליצמן: ואם יאריכו את הבחירות ל- 90 יום?

אלי גולדשמידט: אז נתאים בהתאם.

אלי גולדשמידט: אנחנו צריכים לדאוג לכך שהחוק יעלה מחר בשעה 23:00 ואז נקבע בוועדת הכנסת לוח זמנים.

אלי גולדשמידט: כך שזה יגמר עד 16:00 אחרי הצהרים ואז נצביע.

אלי גולדשמידט: משעות אחר הצהרים עד חצות עוד אפשר להגיש מועמד.

אלי גולדשמידט: כדי שאנשים יספיקו להחליט אם הם רוצים להגיש מועמד על בסיס החוק הזה.

יוסף יצחק פריצקי: אם אנחנו לא ממנים, כולנו נגד הבחירות, הבנו כך אתמול, אז אולי נעשה מעשה טוב ולא נממן, יהיה שקט, לא יהיו בחירות כי אין כסף.

סמדר אלחנני: צריך לציין בהצעת החוק את מקור המימון.

אלי גולדשמידט: אז נכתוב את מקור המימון

סמדר אלחנני: הדבר השני, אם סיעה מגישה מועמד, מפלגת העבודה מגישה את ברק, אבל מרצ מגישה את פרס, ופרס הוא מסיעת העבודה.

סמדר אלחנני: ..

רחמים מלול: אז יוצא שמפלגת העבודה מקבלת פעמיים מימון.

סמדר אלחנני: לא, אז מפלגת העבודה במצב נחות כי יש לה דיכוטומיה פנימית והיא צריכה לקבל יותר כסף.

אלי גולדשמידט: למה?

אלי גולדשמידט: לא ידעתי שאת כל כך בעדנו.

סמדר אלחנני: יש שתי מפלגות קטנות שמקבלות מימון להריץ מועמד, ויש מפלגה גדולה.

סמדר אלחנני: ..

יוסף יצחק פריצקי: זה בדיוק מה שטענו בהתחלה בהפוך.

יוסף יצחק פריצקי: הרי חבר הכנסת פורז אמר ובצדק שהמימון לא יכול ללכת לפי מועמד אלא פר חבר כנסת, עכשיו את לוקחת את הצד השני של אותו מטבע.

אלי גולדשמידט: אני מעביר שחבר סיעה יכול לרוץ רק באישור סיעתו.

אבשלום וילן: האם מועמד זקוק לסיעה של לפחות 10 חברים?

אנה שניידר: זה לא פה, זה בחוק יסוד הממשלה.

אלי גולדשמידט: שקלנו אם לאפשר לכם בכל זאת להריץ את פרס ובחקיקה החלטנו לאפשר את זה.

אלי גולדשמידט: אני מבקש ממנהלת הוועדה להודיע לכל חברי הכנסת שהגישו הסתייגויות שלהם, שיודיעו על ההסתייגויות שלהם בכתב עד שעה 15:00 לאנה שניידר.

אלי גולדשמידט: לא מספיק שהצבענו על הסתייגות, צריך שזה יהיה בכתב.

אדוארד בלאו: האם אתה מאפשר גם לחבר שאיננו חבר הוועדה

אלי גולדשמידט: אני מאפשר גם למי שאיננו חבר הוועדה, אם הייתי יכול הייתי מאפשר לך גם לעלות לדוכן ולנמק.

רחמים מלול: סיעה עם 20 מנדטים יכולה תיאורטית להציג שני מועמדים.

אלי גולדשמידט: לא.

אלי גולדשמידט: הסיעה נתפסת כמכלול שמינימום מספר חבריה הוא עשרה.

אלי גולדשמידט: אני מצביעה על הגשת הצעת החוק לקריאה שניה ושלישית.

אלי גולדשמידט: מי בעד הצעת החוק עם כל התיקונים שירים את ידו.

אלי גולדשמידט: הצבעה

נגד: החוק אושר להכנה לקריאה שניה ושלישית.

נגד: העברות תקציביות

רוני ארד: פניה מספר 023-22 העברת סכום של 24,634 אלפי שקלים עודפים לא מחוייבים משנת 99 לתקציב פיתוח מבני דת כפי שסוכם בין שר האוצר לשר הדתות.

אלי גולדשמידט: למישהו יש משהו להעיר בנושא?

אלי גולדשמידט: מר דה-הרטוך?

אמנון דה-הרטוך: אנחנו חושבים שראוי שהוועדה תאשר את הבקשה הזו כיוון שתחום מבני הדת לא תוקצב, לא הועברו כספים בישראל בשנת 99 ובשנת 2000, כאשר היה מאמץ במהלך כל שנת 2000 שכרגע הוא לקראת גמר, ואני מקווה שמוצלח, של חלוקת התמיכה בתחום מבני הדת באופן שוויוני בהתאם להוראות המחוקק.

אמנון דה-הרטוך: אם הוועדה לא תאשר את הבקשה הזו יכולה להיווצר בעיה אמיתית של אי תקצוב בניית מבני דת והכוונה לדת היהודית, בתי כנסת ומקוואות, והדבר הזה הוא בעייתי.

יוסף יצחק פריצקי: ביקשתי לעכב את ההעברה הזו.

יוסף יצחק פריצקי: במובן העקרוני עמדתי ידועה, אני חושב שהמדינה אינה צריכה לתקצב זאת.

יוסף יצחק פריצקי: יחד עם זאת, שמעתי את דברי דה-הרטוך, ואני צריך עכשיו להחליט בין שתי ברירות שלדעתי ולשיטתי הן רעות.

יוסף יצחק פריצקי: עו"ד דה-הרטוך גם דיבר אתי קודם, אני מוכרח לומר שאני מתנגד להעברת תקציבים למבני דת.

יוסף יצחק פריצקי: דעקא, לאור העובדה שנקבעו קריטריונים, ולאור העובדה ששמעתי בתשומת לב את נציג היועץ המשפטי לממשלה, אני מסיר את בקשת העיכוב שלי.

אלי גולדשמידט: מי בעד הבקשה ירים את ידו הצבעה

נגד: הבקשה אושרה.

יצחק כהן: אני מבקש לחלק באותו עניין את פנים ושיכון.

אבשלום וילן: בקשה מספר 022- 57 מי מציג?

רוני ארד: הוועדה במשרד כוללת את משרד השיכון משרד הדתות ומשרד הפנים, אי לכך, כל העודפים הלא מחויבים שהוסכמו בין שר האוצר לשר הדתות עוברים היום.

רוני ארד: מה שהעברתי עכשיו זה את העודפים הלא מחויבים של משרד הדתות, כרגע מדובר בעודפים לא מחוייבים של משרד הפנים בסך 17,964 אלפי שקלים.

אבשלום וילן: יש למישהו הערות בנושא?

אבשלום וילן: מי בעד ירים את ידו הצבעה

נמנעים: הבקשה אושרה.

רוני ארד: פניה לוועדה מספר 524 שינויים פנימיים בתקציב הפיתוח שעיקרם: תגבור תקציב שיקום שכונות בסך 7,500 אלפי ₪ תגבור תקציב פיתוח לתשתיות ביישובי מיעוטים בסך 7,500 ₪ תקצוב של 8,167 אלפי ₪ בהוצאה של העודפים הלא מחויבים כפי שסוכם עם שר האוצר, למימון הקמת מוסדות דת.

יוסף יצחק פריצקי: 7.5 מיליון לשיקום שכונות?

יוסף יצחק פריצקי: למה בדיוק?

יוסף יצחק פריצקי: בהרשאה להתחייב או בהוצאה.

אסף רגב: בהרשאה להתחייב

יוסף יצחק פריצקי: לאיזה שכונות?

אסף רגב: זה במסגרת סדרי העדיפויות של המשרד, נשארו להם עודפי הרשאה בדברים שונים והם החליטו לתגבר את תקציב שיקום שכונות.

יוסף יצחק פריצקי: איזה שכונות?

אבשלום וילן: אני מבקש שעד מחר נקבל את פירוט שמות השכונות שכל חברי הוועדה יוכלו לראות.

אבשלום וילן: זה לא יהיה מותנה.

אבשלום וילן: מי בעד אישור הבקשה ירים את ידו הצבעה

נגד: בקשה מספר 524 אושרה

רוני ארד: בקשה 527 בקשה של קליטה, תגבור של שני סעיפים, סל קליטה לעולים בעיקר מברית המועצות וסל קליטה לעולים מאתיופיה.

רוני ארד: הסך הוא 2.9 מיליון זה השלמת המיליון לסל הקליטה.

אבשלום וילן: מי בעד ירים את ידו הצבעה

נגד: בקשה מספר 527 אושרה.

יוליה מרוז: פניה 530 שינויים פנימיים בתקציב משרד המשפטים לצורך תקצוב ועדת חקירה הממלכתית על פי החלטת ממשלה .

אבשלום וילן: לחקר האירועים שקרו במגזר הערבי.

אבשלום וילן: בכמה מדובר?

יוליה מרוז: סך הכל מועברים 1,600,000 ₪ להיערכות לוועדת החקירה.

יעקב ליצמן: ואם אנחנו נגד ועדת החקירה, צריך להצביע נגד?

אבשלום וילן: ואיך היא תמומן לאחר שיש החלטת כנסת וממשלה?

יעקב ליצמן: אז היא לא תמומן, אנחנו נגד.

אבשלום וילן: אני לא אצביע על זה כי אין לי רוב.

אבשלום וילן: אני עושה הצבעה ניסיונית, מי בעד אישור ההצבה ירים את ידו?

אבשלום וילן: הצבעה ניסיונית

נמנעים: אני עושה הצבעה רגילה, מי בעד אישור ההצעה?

נמנעים: הצבעה

נמנעים: בקשה מספר 530 אושרה.

עמית לנג: פניה מספר 529.

סמדר אלחנני: אין לי את הפניה הזו.

עמית לנג: פניה מספר 506, המשרד לאיכות הסביבה, שינויים פנימיים של סוף שנה שנועד להסדיר את השכר לעומת הביצוע בפועל.

עמית לנג: את התקצוב לעומת הביצוע בפועל.

עמית לנג: בסעיפים מסוימים היה להם עודף מול סעיפים מסוימים שהיה להם חוסר, והם מבקשים להתאים את זה.

אבשלום וילן: מי בעד ירים את ידו?

אבשלום וילן: הצבעה

נגד: בקשה מספר 529 אושרה.

גלית אסף שנהר: פניה מספר 498 פניה שנועדה לתקצב עבודות של מע"צ עבור משרד התקשורת הפנים ומנהל מקרקעי ישראל.

יוסף יצחק פריצקי: הכל זה בהוצאה מותנית?

גלית אסף שנהר: זו לא הוצאה מותנית, מנהל מקרקעי ישראל משלם למע"צ כהכנסה לא כהשתתפות ולכן זה בהוצאה מותנית, ברגע שהיא מקבלת את ההכנסה אז היא יכולה לבצע את העבודות עבור מנהל מקרקעי ישראל.

גלית אסף שנהר: הרשאה להתחייב זה כנגד ההוצאה מותנית.

אבשלום וילן: מי בעד ירים את ידו.

אבשלום וילן: הצבעה

נגד: בקשה 498 אושרה.

גלית אסף שנהר: פניה מספר 523 העברה של 22,738 אלפי שקלים לתמיכה בתעריפי אגד.

גלית אסף שנהר: במסגת ההסכם שנחתם ואושר פה בוועדת הכספים.

אבשלום וילן: מי בעד ירים את ידו?

אבשלום וילן: הצבעה

נגד: בקשה מספר 523 אושרה עם התנגדות של חבר הכנסת ליצמן.

סטניסלב שברצביין: מספר פניה 495 , העברה טכנית בסעיף ריבית.

יוסף יצחק פריצקי: תסביר את זה, זה מיליארד וחצי שקלים.

סטניסלב שברצביין: העברה מתכנית מלוות לא סחירים לתכנית מלוות סחירים, דבר טכני לחלוטין כדי לשלם ריבית על חובות של מדינת ישראל.

סמדר אלחנני: כל הדברים האחרים, אני מקבלת שיש שינויים במהלך השנה, אבל המלוות הלא סחירים והמלוות באמצעות מלוות המדינה, יש לוח סילוקים, לוח יביות, הכל צריך להיות מסודר.

סמדר אלחנני: אצל החשב הכללי יודעים עכשיו, וגם לא הייתה אינפלציה השנה אז בכלל הכל מסודר.

סטניסלב שברצביין: זו הבעיה, שלא הייתה אינפלציה.

סמדר אלחנני: שירווח לנו, אני גם מציעה שלוח הסילוקים יהיה לפני הוועדה.

סמדר אלחנני: לוח הסילוקים הם מעתה ועד עולם, חלק מהחובות הם ל- 30 שנה, כולם רשומים מסודר, אין שום שרירות של רפרנט אגף תקציבים.

סמדר אלחנני: מאותה סיבה שהאינפלציה לא הייתה רלוונטית לך לגבי מלוות לא סחירים, היא גם לא רלוונטית לגבי מנהל מלוות המדינה.

סמדר אלחנני: איך יכול להיות הפער הזה?

סטניסלב שברצביין: אני אסביר, מלוות לא סחירים אין בהם שום עניין של אינפלציה, אלו מלוות מיועדות ולא קשורות לאינפלציה.

סמדר אלחנני: הם כן קשורים לאינפלציה, בדיוק אותו דבר.

סטניסלב שברצביין: מלוות לא סחירים יש בהם מלוות צמודים, ואנחנו, כידוע לך, מעבירים את הריבית הנומינלית לפי קרן, רק שחיכינו שהאינפלציה תהיה גבוהה, העברנו יותר מידי.

אבשלום וילן: מי בעד ירים את ידו?

אבשלום וילן: הצבעה

נגד: בקשה מספר 495 אושרה

סטניסלב שברצביין: פניה מספר 494 שינוי פנימי בתקציב מנהל התכנון כדי להתאים את היקף הוצאות בגין שירותים הנדסיים להכנסות מאגרות בניה בנמל היובל באשדוד ההוצאה המותנית זה כמיליון שקל.

אבשלום וילן: מי בעד ירים את ידו?

אבשלום וילן: הצבעה

נגד: בקשה מספר 494 אושרה.

עמיחי כץ: פניה 490

יצחק כהן: מה עם חינוך

סמדר אלחנני: אמרו שהוא בדרך

יעקב ליצמן: אולי נבקש לדחות את השאר.

אבשלום וילן: חברי הוועדה רוצים לדחות את ההעברות?

יעקב ליצמן: כן, למה ביקשו לדחות את חינוך?

עמיחי כץ: אני לא יודע, זה מה שהם מסרו לי.

אבשלום וילן: לפי בקשת חברי הוועדה המבקשים לדחות את השאר כי לא הגיע נציג מחינוך, הישיבה נעולה.

עמיחי כץ: אני אגיד מה יש לי, יש עובדים סוציאליים וילדים בסיכון.

אבשלום וילן: טוב אז תמשיך עוד 5 דקות.

אבשלום וילן: אלה דברים חשובים חבל שנעכב.

עמיחי כץ: פניה מספר 490 הגדרת הרשאה להתחייב להתקשות עמותת אשלים לטיפול בילדים בסיכון.

אבשלום וילן: מה זה עמותת אשלים?

עמיחי כץ: שותפות של המדינה והג'וינט זה חוזה לארבע שנים, שלושה מיליון דולר כל שנה.

יעקב ליצמן: מי מקבל את זה?

עמיחי כץ: העמותה, הג'וינט, הממשלה נותנת 3 מיליון והג'וינט שם אותו סכום והקימו עמותה שמטפלת בילדים בסיכון.

עמיחי כץ: היא מקימה כל מיני פרוייקטים.

עמיחי כץ: הם מפתחים תכניות לאותם ילדים.

אבשלום וילן: למען ילדים בסיכון, המדינה שמה 3 מיליון והג'וינט שם 3 מיליון.

עמיחי כץ: זו רק הרשאה להתחייב יש חוזה ל- 4 שנים.

יוסף יצחק פריצקי: מה הם עושים עם הכסף?

יוסף יצחק פריצקי: הם בונים פנימיות?

עמיחי כץ: הם מפתחים תכניות לטיפול בילדים בסיכון.

יוסף יצחק פריצקי: אני לא הבנתי לאן הולך הכסף.

יצחק כהן: אנחנו רוצים לראות את התכניות האלה.

יוסף יצחק פריצקי: אכפת לנו מילדים בסיכון, נעביר את זה אבל אני רוצה שתביא את התכניות שנראה.

עמיחי כץ: זו לא תכנית חדשה זה כבר שלוש שנים רץ.

אבשלום וילן: אני מבקש שעד יום שני, לראות בתיקים אצלנו פירוט של התכניות מה רוצים לעשות עם הילדים בסיכון כדי שחברי הוועדה יידעו למה הם אישרו את הכסף, זה לא מותנה.

עמיחי כץ: זו הרשאה להתחייב זה לא כסף.

יוסף יצחק פריצקי: מה זה זה לא כסף?

סמדר אלחנני: התכניות האלה הם לא דבר חדש שנוסף פתאום, ההתקשרות עם אשלים קיימת.

סמדר אלחנני: זה לא דבר חדש, זה לא שינוי, זה תכנית העבודה.

אבשלום וילן: מי בעד אישור הבקשה.

אבשלום וילן: הצבעה

נגד: בקשה מספר 490 אושרה.

אבשלום וילן: יש עוד דברים דחופים או שאנחנו ממשיכים מחר.

סמדר אלחנני: שלחו את הרפרנט של החינוך.

עמיחי כץ: פניה מספר 500, שינויים פנימיים בתקציב משרד העבודה והרווחה.

יוסף יצחק פריצקי: למה הוא מוריד 8 מיליון מהאגף להכשרה מקצועית?

עמיחי כץ: זה עודף שנוצר בבתי ספר לנוער.

עמיחי כץ: לא הורידו כלום, שום נער לא הולך הבייתה זה פשוט עודף תקציב .

יוסף יצחק פריצקי: לא פגעת בהכשרה המקצועית, זה רק עודף תקציב.

עמיחי כץ: לא ירד אף תלמיד זה עודף תקציבי שהולך לילדים בסיכון.

אבשלום וילן: מי בעד ירים את ידו?

אבשלום וילן: הצבעה

נגד: בקשה מספר 500 אושרה.

עמיחי כץ: פניה מספר 526

סמדר אלחנני: אין לי את זה.

סמדר אלחנני: צו נכי המלחמה בנאצים

סמדר אלחנני: יש צו שהגיע רק היום, אני אקרא לכם, שתגמרו לשמוע מה שיש לי לקרוא תבינו למה צריך לאשר את זה, ואחר כך אני אחלק לכם את העותקים:

סמדר אלחנני: " לפי סעיף זה רשאי שר האוצר באישור ועדת הכספים של הכנסת להעלות בצו את שיעור השכר הקובע את שיעורי התגמולים השונים הניתנים לנכים המוכרים על פי החוק, שזה נכי רדיפות הנאצים".

סמדר אלחנני: בדרך כלל הולכים ועושים התאמה לנכי צה"ל, אבל בפיגור.

אלי גולדשמידט: בכמה פיגור?

אלי גולדשמידט: חודש שנה?

גיא קריגר: הצו של שר הביטחון נחתם ב- 20 באוגוסט.

גיא קריגר: אני מסכים שהיה איחור אצלנו ואנחנו מגיעים ממש לסוף שנה, ההתאמות שמשרד הביטחון עשה הולכות אחורה עד אוקטובר 99 רטרואקטיבית.

גיא קריגר: היות ששנת 2000 הולכת וקרבה לסיומה, אנחנו רוצים לפני שנת 2000...

אלי גולדשמידט: אתם עושים גם התאמות באותם מועדים?

אלי גולדשמידט: זאת אומרת הם מחזירים מצב לקדמותו.

גיא קריגר: אנחנו מתאימים את ההתאמות הרטרואקטיביות שביצע משרד הביטחון, מתאימים מקביל את אותן התאמות בדיוק.

אלי גולדשמידט: אין לנו בעיה עם זה, אנחנו בעד זה.

אלי גולדשמידט: הצבעה

נגד: ההצעה אושרה.

נגד: המשך ההעברות תקציביות

סוביל רביב: פניה מספר 466 הפניה הונחה בוועדה לפני שבוע.

סמדר אלחנני: הכנסת החליטה לממן חצי מאגרת השידור לאזרחים ותיקים.

סמדר אלחנני: רשות השידור היא לא מוסד סוציאלי לכן זה צריך לרדת מתקציב המדינה.

אלי גולדשמידט: צריך לממן את ההנחה הזו לקשישים.

אלי גולדשמידט: מי בעד ירים את ידו?

אלי גולדשמידט: הצבעה

נגד: בקשה מספר 466 אושרה.

סוביל רביב: פניה מספר 507 התאמות בתקציב השכר של משרד התקשורת.

סוביל רביב: למשרד התקשורת יש גרעון בשכר.

סמדר אלחנני: למה למשרד התקשורת יש גירעון בשכר בעוד שלכל שאר המשרדים צריך רק לעשות התאמות.

סוביל רביב: הסיבה של ההתיקרות, זה משרד מאד מקצועי, קשור מאד להיי-טק, מהנדסים משפטנים ועלויות השכר בתחום הזה עלו, כתוצאה מכך, על מנת לשמר עובדים נציבות שירות המדינה אישרה להם חוזים הרבה יותר גבוהים.

אלי גולדשמידט: יותר טוב להיות בנציבות שירות המדינה מאשר בכנסת.

אלי גולדשמידט: מי בעד ירים את ידו?

אלי גולדשמידט: הצבעה

נגד: בקשה מספר 507 אושרה.

סמדר אלחנני: הגיעה פניה ישר מהדפוס של שירות התעסוקה.

עמיחי כץ: שינויים פנימיים בתקציב שירות התעסוקה.

יוסף יצחק פריצקי: לממן מה?

עמיחי כץ: תוספת עובדים, תוספת 260 חודשי עבודה.

יוסף יצחק פריצקי: 260 חודשי עבודה תוספת עובדים לאיפה?

יוסף יצחק פריצקי: לאיזה לשכות?

יוסף יצחק פריצקי: למה?

עמיחי כץ: על סמך הסכם בתחילת השנה שחתמנו אתם על תוספת של 260 חודשים, סיכמנו שיהיה דיון נוסף, הדיון התעכב בגלל סוף השנה ובסוף זה מה שהסכמנו, מקורות פנימיים שלהם, לא נוסף שקל ממקום אחר.

יעקב ליצמן: אתה אומר את זה בקלות, ואנחנו כבר בסוף היום, אחרי כל הויכוחים שלא הסכמתם על כל הדברים, הגיע סוף השנה, אין להם ברירה ואין לכם ברירה, הסכמתם.

עמיחי כץ: לא אמרתי שאין לנו ברירה.

יוסף יצחק פריצקי: שוב אני נאלץ להסכים עם חבר הכנסת ליצמן.

יוסף יצחק פריצקי: אני יודע ששיעור המובטלים נשאר אותו דבר, ההכשרה המקצועית לא עובדת ויש שירות תעסוקה.

יוסף יצחק פריצקי: עכשיו אומרים לי הסכם, לא הסכם, אנחנו לא יודעים כלום ממה שנעשה בבעיה החברתית מספר אחד של מדינת ישראל.

אלי גולדשמידט: מי בעד?

יוסף יצחק פריצקי: יש פה בעיה מובנית.

אלי גולדשמידט: מה הנושא הבא?

שרון גמבשו: פניה מספר 515 הפניה עוסקת בהפשרת רזרבות להתייקרויות בגמלאות בהיקף כולל של כ- 25 מיליון שקל.

שרון גמבשו: בנוסף, הגדלת תקציב הוצאה מותנית בהכנסה, נושא של אבטחת מגרשי ספורט והוצאות פעילות הוצל"פ.

שרון גמבשו: כל השאר זה שינויים מדיניים כמו שרבים אחרים אמרו.

אלי גולדשמידט: מי בעד?

אלי גולדשמידט: הצבעה

נגד: בקשה מספר 515 אושרה.

שרון גמבשו: פניה מספר 509 הפשרת רזרבות לטובת פיתוח אמצעים במשטרת ישראל.

יוסף יצחק פריצקי: זה בא למבנים?

שרון גמבשו: לשיפוץ מבנים.

יוסף יצחק פריצקי: זה כסף שבא לשיפוץ מבנים?

יוסף יצחק פריצקי: איפה?

שרון גמבשו: בכל הארץ.

שרון גמבשו: יש תכנית לבתי מעצר בהיקף של 30 מיליון שקל בפרישה לשלוש שנים.

יוסף יצחק פריצקי: כמה הוצא כבר ממנה.

שרון גמבשו: 10 מיליון.

שרון גמבשו: בפניה הקודמת מספר 515 הקדמנו נתח של 2001 לשנת 2000.

שרון גמבשו: אנחנו רוצים להגדיל את ה- 10 מיליון ל- 14 מיליון.

יעקב ליצמן: אני רוצה להגיד לך שבסיור שעשינו בוועדת הפנים בכלא איילון, צריך לסייר פעם בחודש, הקירות היו ירוקים.

יוסף יצחק פריצקי: צריך לחשוב באופן אחר.

שרון גמבשו: אנחנו יוצאים עכשיו בפרוייקט חדש, הקמת בית סוהר שנקרא שרון ג'.

יעקב ליצמן: בדקו יחד עם נציבת השב"ס והמצב נורא.

יוסף יצחק פריצקי: אל תקים בית סוהר חדש יש בתים מבריקים שאתה יכול להפוך אותם לבתי מעצר עם אזיקים אלקטרונים.

יוסף יצחק פריצקי: אלא מה, חוקרים לא רוצים את זה, כי הם סוחטים הודאות יותר נוח ממי שהראש שלו ליד ליזול.

יעקב ליצמן: אני יכול להגיד לך שעובדים זרים מוחזקים בתא שהוא ¾ ריק, אז במקום להחזיק עובדים זרים, שאלתי היום בוועדת פנים, למה שלא תפנו אותם, תכניסו שם במקום 16 אסירים בחדר אחד, אפשר שישכנו שם, בין כך ובין כך בדרום תל-אביב 80% הם עובדים זרים אז שיהיו שם.

שרון גמבשו: היום המתקן במעשיהו מלא.

שרון גמבשו: אני יודע את הפרטים ויכול לעדכן, אם אתם לא רוצים לשמוע, אז לא.

אלי גולדשמידט: מי בעד הבקשה?

אלי גולדשמידט: הצבעה

נגד: בקשה מספר 509 אושרה.

שרון גמבשו: פניה מספר 528 של המנהל האזרחי באיו"ש בעקבות האירועים האחרונים למטרת ג'יפים ממוגנים.

אלי גולדשמידט: הפניות האלה עוברות אצלנו.

סמדר אלחנני: רק תגיד את המילה ג'יפ ממוגן.

אלי גולדשמידט: מי בעד?

אלי גולדשמידט: הצבעה

נגד: בקשה מספר 528 אושרה.

אסף רגב: פניה מספר 513 של משרד השיכון והבינוי על סך של 2 מיליון שקל של יחידת הדיור.

אסף רגב: לשם שיפוץ ואחזקה של דירות המנוהלות ע"י החטיבה להתיישבות עבור משרד הביטחון.

אלי גולדשמידט: מי בעד הבקשה?

אלי גולדשמידט: הצבעה

נגד: בקשה מספר 513 אושרה.

אורן גלעד: פניה מספר 514 של משרד התמ"ס

סמדר אלחנני: אין לי את הפניה הזו.

אורן גלעד: זה למרכז השקעות.

אורן גלעד: זה הכסף שנשאר אנחנו פשוט מעבירים אותו.

יצחק כהן: למי?

אורן גלעד: אין למי, אי אפשר לצבוע את זה, זה לכל המפעלים שנמצאים במרכז ההשקעות, זה סוף התקציב שלהם.

אורן גלעד: יש להם תקציב מוגדר ולקראת סוף השנה נערכים שינויים של עשרות מיליונים לפה ולפה.

אלי גולדשמידט: מי בעד ירים את ידו?

אלי גולדשמידט: הצבעה

נגד: בקשה מספר 514 אושרה

אורן גלעד: זו חלוקה מנהלית קבועה.

סמדר אלחנני: על המשפט הזה אני לא אוותר להם.

סמדר אלחנני: נעבור לבריאות.

יצחק כהן: איפה מיה?

אפרת פייגנבאום: היא בישיבות אצל השר.

יצחק כהן: אנחנו לא מתחילים שום דבר אם אין לכם התייחסות למחלקת ילדים ברזילי באשקלון.

יצחק כהן: שמעתם על ברזילי באשקלון, ליד עזה.

אפרת פייגנבאום: במקרה נמצאת היום האחראית על כל תקציבי הפיתוח של המשרד בבית החולים ברזילי באשקלון.

יצחק כהן: יש עכברים בתוך המחלקה.

אפרת פייגנבאום: במקרה נמצאת היום הכלכלנית שאחראית על תקציבי הפיתוח של משרד הבריאות בבית חולים ברזילי באשקלון, זה צירוף מקרים, לא ידעתי שאני אשאל על זה, והיא מטפלת מול הנהלת בית החולים בכל מיני נושאים הקשורים לפיתוח ובינוי בבית החולים ובלשת הבריאות המחוזית ואני משוכנעת שאחד הנושאים שיעלה זה גם הנושא של התשתיות של מחלקת ילדים.

אפרת פייגנבאום: מעבר לזה, אני מבקשת לומר שאחת הפניות שמונחת לפניכם, םניה מספר 67- 010 היא פניה שעושה שינויים פנימיים בתקציב הפיתוח בין השאר כדי להזרים כספים לתכניות שמתקדמות יותר מהר, אני לא זוכרת אם בית חולים ברזילי היא אחת מהן.

יצחק כהן: אני מציע לעכב את זה עד שברזילי יהיה אחת מהן.

אלי גולדשמידט: איזו פניה זו?

אלי גולדשמידט: מה היא אומרת?

יעקב ליצמן: אני מציע כך, אתה לא יכול לעכב את זה, אנחנו נאשר את זה, והיא מחר תודיע ליו"ר הוועדה איפה עומדים השיפוצים באשקלון.

אפרת פייגנבאום: אנחנו נמסור לכם סקירה מלאה על בית חולים ברזילי.

יעקב ליצמן: דיווח על התקדמות.

אפרת פייגנבאום: משרד האוצר נמצא בעיצומה של תכנית כללית הנקראת תכנית אשפוז 2000.

יוסף יצחק פריצקי: הכל פה זה הוצאות שכר.

אלי גולדשמידט: למה זה הכל הוצאות שכר?

אפרת פייגנבאום: לא הכל הוצאות שכר, יש 4 פניות שאחת מהפניות היא פניה המחלקת את הרזרבה להתייקרויות שכר, פשוט כי היו השנה הרבה הסכמי שכר עם הרופאים, עם האחיות עם העובדים המנהליים, והפניה הזו מחלקת את הרזרבה לסעיפים כדי להשלים את החסרים.

אפרת פייגנבאום: כנראה שפניה שאתה מסתכל עליה היא הפניה המחלקת את הרזרבה.

יוסף יצחק פריצקי: אנחנו מדברים על פניה 512.

אלי גולדשמידט: מי בעד הבקשה בפניה 512?

אלי גולדשמידט: הצבעה

נגד: בקשה מספר 512 אושרה.

אפרת פייגנבאום: הפניה הבאה מספרה 503 היא פניה העושה שינויים פנימיים בתקציב משרד הבריאות כדי לנצל יותר טוב את היתרות שנשארו לנו לקראת סוף השנה.

אלי גולדשמידט: מה הפניה הבאה?

אלי גולדשמידט: נצביע ביחד.

אפרת פייגנבאום: פניות מספר 501 ו- 502.

אלי גולדשמידט: כולם זה שינויים בשכר?

אלי גולדשמידט: מי בעד?

אלי גולדשמידט: הצבעה

נגד: הבקשה אושרה.

יצחק כהן: אתם מורידים ממחלקות אשפוז 20 מיליון.

אפרת פייגנבאום: זה שינויים פנימיים.

יצחק כהן: בשינויים פנימיים אתם מורידים 20 מיליון כשבבית חולים ברזילי באשקלון ילדים משחקים בבורות ביוב.

אפרת פייגנבאום: בניה של מחלקה או שיפוץ זה דבר שלוקח שנים.

יצחק כהן: אבל צריך להתחיל מתישהו

אפרת פייגנבאום: בבית חולים ברזילי נוספו לו עשרות מיטות בשנים האחרונות.

אפרת פייגנבאום: גם אם היינו מאשרים את ה- 20 מיליון שקל האלה מתוך הרזרבה שממנה אנו לוקחים כרגע, זה לא היה מקדם את התכנית כי השנה לא היה ניתן לשימוש בכסף המועבר לכן אנו מעבירים את זה לדבר אחר.

אפרת פייגנבאום: אם לא כך אלו 20 מיליון שילכו לאיבוד.

יצחק כהן: אז תחייבי את ה- 20 מיליון האלה לטובת בית החולים.

אפרת פייגנבאום: לרשום התחייבויות זה מול קבלנים, זה להוציא מכרזים זה לרכוש ציוד.

יצחק כהן: כמה שנים את שומעת פה בוועדה על ברזילי מחלקת ילדים?

יעקב ליצמן: מאז שאתה חבר בוועדה.

יצחק כהן: משנת 96.

אפרת פייגנבאום: גם אם היינו מאשרים את ה- 20 מיליון זה לא היה מקדם את התכנית.

יצחק כהן: אישרנו להם הכל, אני רוצה לעכב את זה.

יוסף יצחק פריצקי: אתה לא יכול, יש פה מחלות קשות.

יצחק כהן: עד מחר לא יקרה שום דבר.

יצחק כהן: אתם שומעים את זה מ- 96, למה מיה לא באה לפה?

אפרת פייגנבאום: מיה בישיבות אצל השר והיא שלחה אותי היא לא הצליחה להתפנות היא מתנצלת.

סמדר אלחנני: העיכוב של הדברים לא יעזור, זה לא כלים שלובים.

אפרת פייגנבאום: תכנית האשפוז רצה כבר חמש שנים.

יוסף יצחק פריצקי: אני אעכב במשרד הדתות והם יטפלו בזה, עזוב את זה.

יצחק כהן: אני מצטער אבל אני מבקש לעכב בנושא הזה.

אלי גולדשמידט: על איזה פניה אתה רוצה את העיכוב?

יצחק כהן: פניה מספר 502.

אפרת פייגנבאום: הבינוי בברזילי לא מתעכב בגלל חוסר כסף, אני לא בטוחה בכלל שהוא מתעכב.

אלי גולדשמידט: על מה אתה רוצה לעכב?

יצחק כהן: פניה מספר 502 שאומרת שיש בניית מחלקות אשפוז ומורידים 20 מיליון.

אפרת פייגנבאום: זה הולך לתקציב הרגיל כדי לנצל אותו למקומות יותר טובים.

יוסף יצחק פריצקי: יש פה משהו לא הגיוני אתם מורידים מתשתיות כדי להעביר לתקציב הרגיל?

סמדר אלחנני: שזה אסור.

סמדר אלחנני: מתקציב פיתוח לתקציב רגיל הם כבר שרים את זה.

אפרת פייגנבאום: לפעמים יש עיכובים, לדוגמא, אחד הקבלנים שבנה מחלקה פנימית חדשה בבית חולים פוריה פשט את הרגל, מה שאומר שכל הפניה נתקעה שנה שלמה.

אפרת פייגנבאום: אם אני משאירה את הכספים בתקציב ופיתוח, אני לא יכולה לנצל אותם, אני גם לא יכולה לרשום כנגדם התחייבויות.

אפרת פייגנבאום: המשמעות היא שאני אאבד את ה- 20 מיליון האלה.

אפרת פייגנבאום: יש לי גרעונות בסעיפים כמו מומים מולדים, יש לי גירעונות בסעיפים כמו מכשירי שיקום לנכים, או בסעיפים כמו אוטיסטים וסמים והתמכרויות.

אפרת פייגנבאום: חבל שה- 20 מיליון שקל ילכו לאיבוד או יחזרו לקופת המדינה כשהם יכולים לפתור בעיות בסעיפים כל כך קריטיים.

יוסף יצחק פריצקי: אני לא מבין אתכם, למה שיחזור לקופה, אם צריך לבנות בית חולים נבנה בית חולים.

אפרת פייגנבאום: זה בדיוק העניין.

אפרת פייגנבאום: בגלל שאני לא יכולה לרשום כנגד הכסף הזה התחייבויות לא יעמוד לרשותי בשנה הבאה.

אלי גולדשמידט: אני מעכב את הפניה, אני מבקש מחר תשובה מסודרת בנושא מחלקת הילדים בברזילי, ואז נעלה גם את הפניה הזו.

אורן גלעד: פניה מספר 479.

אפרת פייגנבאום: זו פניה שמפשירה את הרזרבה להתייקרויות שכר שעליה שאלת אותי קודם.

אלי גולדשמידט: מי בעד?

אלי גולדשמידט: הצבעה

נגד: בקשה מספר 479 אושרה.

אלי גולדשמידט: למחר תוסיפי את הפניה התקציבית של משרד הבריאות.

אלי גולדשמידט: תודה רבה לכולם, הישיבה נעולה.